Svjetska zdravstvena organizacija (WHO) kritikovala je danas "neprihvatljivu" sporost vakcinacije protiv korona virusa u Evropi, koja je mjesecima suočena sa veoma zabrinjavajućom epidemiološkom situacijom.\n"Sporim tempom vakcinacije produžava se pandemija", saopštio je evropski ogranak WHO i ukazuje da je broj novih slučajeva u Evropi naglo povećan u poslednjih pet nedjelja.\nDirektor WHO za Evropu Hans Kluge poručio je da su "vakcine najbolji put za izlazak iz pandemije". "Ne samo da djeluju, već su i vrlo efikasne u ograničavanju infekcija. Ipak, primjena ovih vakcina je neprihvatljivo spora", naveo je Kluge u saopštenju, prenosi Beta pozivajući se na AFP. "Da budem jasan: moramo ubrzati proces povećanjem proizvodnje, smanjenjem prepreka za isporuku vakcina i upotrebom bilo koje doze koju imamo na zalihama", istakao je Kluge.\nKluge je takođe upozorio da je veoma zabrinjavajuća situacija u regionu u poslednjih nekoliko mjeseci.\nU evropskom regionu WHO, koji uključuje pedesetak zemalja uključujući Rusiju i nekoliko država centralne Azije, broj umrlih prošle nedjelje premašio je 24.000 i "ubrzano" se približava milionskoj brojki, navodi ta organizacija.\nBroj novozaraženih je na nedeljnom nivou dostigao 1,6 miliona, dok je bio ispod milion prije samo pet nedjelja, ukazuje WHO.


ebl – RUR Esports\nEBL finale će se igrati bez publike\nJoš jedan gejming i esports događaj je danas zvanično otkazan za publiku. Finale najjače balkanske League of Legends lige će morati da se odigra onlajn, nakon odluke Vlade Republike Srbije da se otkažu svi skupovi na kojima će biti preko…\nAljoša ”Milica” Kovandžić je najpoznatiji srpski League of Legends igrač, koji je početkom ove sezone potpisao za jednu od najboljih evropskih ekipa – Team Vitality. Iako zbog problema sa vizom još uvek nije imao priliku da zabeleži svoj debi za…\nNakon više od dva meseca uzbudljivih mečeva i naših detaljnih analiza istih, došao je trenutak da se odluči ko će podići prestižni trofej 5. sezone Esports Balkan Lige u LOL-u. Pre nego što pređemo na analizu finala želimo da kažemo…\nKao što ste već upućeni u protekla 2 ipo meseca odigrao se regularni deo Esports Balkan Lige u LoL-u. Imali smo priliku da vidimo osma sjajnih ekipa koje su uložile sve svoje napore kako bi se pokazali što bolje i…\nNakon 7 uzbudljivih nedelja konačno je došao kraj grupne faze Esports Balkan Lige u League Of Legends-u. Ove godine smo imali prilike da vidimo dosta dobrih ekipa i uzbudljivih mečeva. Dokaz za to je tabela EBL-a gde smo na par…


Nove, jezive pretnje Vućiću; Brojne osude, nadležni da hitno reaguju – Studio B\nNove, jezive pretnje Vućiću; Brojne osude, nadležni da hitno reaguju Studio B, Tanjug\nObjavljeno: 19.01.2020. 15:55 Izmenjeno: 20.01.2020. 11:43\nSamo dan pošto je Vesna Pešić pretila ubistvom predsedniku Vučiću, i bivši čelnik opštine Vračar Slavko Tatić otvoreno zapretio predsedniku Srbije, ispisavši sramnu objavu na Tviteru: Samo mrtvi Vučići su dobri Vučići. Usledile brojne osude i pozivi nadležnima da hitno reaguju.\nNastavljeni su brutalni i jezivi napadi na predsednika Vučića i njegovu porodicu. Slavko Tatić, otac predsednika Opštinskog odbora DS Vračar Bogdana Tatića, bivši član Veća u opštini Vračar i funkcioner DS na toj opštini, na Tviteru je ispisao sramnu objavu. Haiku za danas: Samo mrtvi Vučići su dobri Vučići\nVulin:Ako se Ðilasov jezik pretvori u nasilje, biće kasno\nIli će država postupiti kako država treba i mora da postupa, ili će se jezik Ðilasovih sledbenika na kraju pretvoriti u nasilje, a tada će biti kasno, rekao je ministar odbrane i predsednik Pokreta socijalista Aleksandar Vulin.\n„Ako država nastavi da se pravi da je normalno pretiti smrću Vučiću i njegovoj deci i ne preduzme ništa, onda Srbija neće biti država još dugo. Ološ koji poziva na istrebljenje Vučića se ne plaši zakona jer zna da se neće primenjivati“, izjavio je Vulin osuđujući nove pretnje smrću predsedniku Vučiću i njegovoj porodici.\nSNS BG:Nadležni da hitno reaguju na pretnje Vučiću\nGradski odbor Beograd Srpske napredne stranke pozvao je nadležne državne organe da ozbiljno shvate pretnje koje sada već svakodnevno „Ðilasovi poltroni“ upućuju Aleksandru Vučiću, te da što hitnije i oštro reaguju na pretnje koje predsedniku ugrožavaju život.\nU saopštenju beogradski naprednjaci najoštrije osuđuju nastavak, kako kažu, monstruoznih pretnji smrću predsedniku Vučiću koje upućuju „Ðilasovi glasnogovornici“.\n„Današnju morbidnu pretnju izrekao je Slavko Tatić, otac predsednika opštinskog odbora DS na Vračaru, koji je samo potvrdio da je politika Ðilasovaca mržnja, pretnje, nasilje i linč Aleksandra Vučića i njegove porodice“, navodi se u saopštenju GO SNS.\nZamenik gradonačelnika Goran Vesić ukazao je da bi na ovakve „jezive pretnje“ morao da reaguje tužilac.“U skladu sa politikom terora i nasilja koju sprovodi Ðilas njegovi sledbenici svaki dan prete predsedniku Vučiću, njegovoj porodici, maloletnoj deci i njegovim saradnicima“, naveo je Vesić na Fejsbuku.\nOn je istakao da je Ðilasov cilj jasan, kao i sinoć u Hramu Svetog Save, da „isprovocira nerede i krv“. „Zna dobro Ðilas da mu je poslovno i lično svanulo kada je ubijen Zoran Ðinđić pa se valjda nada da se istorija ponavlja.\nZato njegovi sledbenici prete Vučiću i njegovoj porodici svaki dan“, ukazao je Vesić.\nSlavko Tatić je na Tviteru napisao da su „samo mrtvi Vučići dobri Vučići“.\nViše zvaničnika SNS:Dirigovane pretnje, nadležni da reaguju\nViše zvaničnika SNS osudilo je nove pretnje upućene predsedniku Aleksnadru Vučiću i njegovoj porodici i pozvalo nadležne državne organe da reaguju i sankcionišu odgovorne.\nPotpredsednik Gradskog odbora Beograd i član Predsedništva Srpske napredne stranke Milosav Miličković ocenio je da taman kada mislimo da su ludilo i nasilje u SzS dostigli svoj vrhunac, doživimo još jedno neprijatno iznenađenje i još luđu pretnju.“Skandalozno je šta sebi dopuštaju Ðilasovi, Jeremićevi i Boškovi sledbenici“, kaže Miličković. On smatra i da su sve pretnje organizovane i dirigovane, pa smo tako juče imali pretnje Vesne Pešić i Boška Ovradovića, a danas je to ludilo pojačano izjavom Slavka Tatića koji je rekao „samo mrtvi Vućići su dobri Vućići“. On je najoštrije osudio sve pretnje kojima se zastrašuju svi građani Srbije, a život predsednika Vučića i članova njegove porodice ugrožava, saopšteno je iz GO SNS.\nPredsednik Odbora za koordinaciju službi bezbednosti Igor Bečić upitao je tuzilaštvo da odgovori da li se nekažnjeno u Srbiji po ko zna koji put može otvoreno pozivati na ubistvo predsednika Republike.“Predsednik Vučić je ponovo, ko zna koji put, preuzeo na sebe da govori otvoreno o ozbiljnim nepopularnim temama bez straha za svoju bezbednost i bezbednost svoje porodice. Upirući prst u ozbiljne kriminalce, prozivajuci ih po imenu i prezimenu, javno i bez straha on je ocigledno uzbunio raznorazne duhove sveta kriminala. I samo nekoliko dana kasnije bivša demokratska uzdanica Vesna Pešić javno poziva na njegovo ubistvo“, naveo je Bečić u saopštenju. On je upitao i da li je poziv Vesne Pešić na njegovo ubistvo odgovor Vučiću na ukazivanje javnosti na činjenicu da je tužilac pustio šefa narko mafije Koraća da se slobodno šeta Beogradom i ugrožava našu decu.“Da li je zaista moguće da je predsednik države usamljen u borbi protiv organizovanog kriminala i da ni jedan pravosudni organ nije spreman niti hrabar da se upusti u tu borbu i da radi svoj posao“, pita Bečić.\nČlan Gradskog odbora Beograd Srpske napredne stranke i predsednik Opštinskog odbora Vračar Nenad Ðorđević najoštrije je danas osudio kao monstruozne pretnje koje je uputio član DS-a sa Vračara Slavko Tatić i njegovu izjavu „samo mrtvi Vučići su dobri Vučići“. „Ova poslednja u nizu pretnji pokazuje na šta su spremni oni koji mrze predsednika Srbije Aleksandra Vučića samo zato što je stao na put kriminalu i korupciji koja je vladala Srbijom do 2012. godine i zato što vodi našu državu u bolju budućnost“, naveo je Ðorjdević.On je dodao da je Slavko Tatić poznat na Vračaru kao preletač iz SPO u stambenu komisiju DS, zarad ogromnih finansijskih interesa. Takođe, istakao se kao član Veća opštine Vračar u mnogim korupcionaškim afererama tokom njegovog mandata.Nadam se da će reagovati nadležne institucije i da će biti pokrenuti postupci protiv Tatića i svih onih koji pozivaju na ubistvo predsednika Srbije i Srpske napredne stranke Aleksandra Vučića, ali i članova njegove porodice, naveo je Ðorđević.\nSekretar Gradskog odbora Beograd Srpske napredne stranke Aleksandar Marković kaže da se ludilo SzS nastavlja i danas. „Posle jučerašnjih pretnji Vesne Pešić i Boška Obradovića, danas imamo novu pretnju opasnu po život predsednika Vučića, samo što je današnju morbidnost izrekao Slavko Tatić“, napominje on.Ocenjuje da su nasilje, pozivi na ubistvo i linč „očigledno ono oko čega se slažu, ali i utrkuju, predstavnici Ðilasovog SzS-a“. Marković kaže i da je zgrožen besramnim i morbidnim pretnjama, koje su postale svakodnevnica, i pozvao pristojnu i modernu Srbiju da podigne svoj glas protiv toga. Nadležne državne organe pozvao je da reaguju i konačno sankcionišu govor mržnje i pretnje koje se upućuju članovima Srpske napredne stranke, a pre svega predsedniku Aleksandru Vučiću i njegovoj deci i porodici, jer kako ističe ovakav govor prevazilazi sve granice pristojnosti.


Foto: Dušan Milisavljević / Facebook\nVioleta Petrović (42), samohrana majka koja je ostala bez posla u "Juri" iako se leči od kancera, pritekao je u pomoć vlasnik jedne beogradske firme i obezbedio joj novi ugovor o radu.\n- Beskrajno sam zahvalna tom čoveku koji želi da ostane anoniman, jer s novim ugovorom mogu da produžim bolovanje i nastavim da se lečim - izjavila je danas Petrovićeva za Betu.\nU kompaniji "Jura" u kojoj je radila skoro dve godine, decembra prošle godine su joj pod velikim pritiskom javnosti produžili ugovor o radu na šest meseci, ali se, nakon isteka tog ugovora, prošle nedelje ponovo našla na ulici.\n- Novi ugovor o radu sa beogradskom firmom imaću sigurno još četiri i po meseca, koliko mi nedostaje do uslova za podnošenje zahteva za invalidsku penziju - kazala je Petrovićeva.\nOna je istakla da su joj proteklih dana mnogi znani i neznani ljudi pružili podršku da istraje u borbi protiv bolesti, a između osalih podršku joj je pružio i poslanik Dušan Milisavljević.\n- Doktor Milisavljević će prekosutra u Skupštini Srbije predložiti izmenu Zakona o radu i zatražiti da poslodavac ne može da otpusti radnika ako je oboleo od neke maligne bolesti - rekla je Violeta Petrović.


Zabrana o kolektivnim deportovanjima: slučaj Romskih državljana - Progetto Melting Pot Europa\nZabrana o kolektivnim deportovanjima: slučaj Romskih državljana\nŠto se zabrane o kolektivnim deportovanjima tiče, koje je inače zabranjeno evropskom Konvencijom za odbranu ljudskih prava i sloboda, iznosimo da je mera, koju je 2.avgusta 2004.god. izdao Tribunala u Milanu, proglasila nevažećim više od deset dekreta o deportovanjima.\nTrubunal u Milanu je uzeo u obzir kolektivna deportovanja grupe državljana romske etnije koji su privedeni istog momenta i na istom mestu i svi «pogođeni» merom deportovanja. Radilo se praktično o već odštampanim formularima na kojima su se menjali samo opšti podaci zainteresovanih osoba, a motiv je bio isti. Motiv je bio kratak i sažet i pozivao se na to da se zainteresovane osobe nisu prezentovale u Kvesturi u roku od 8 dana radi podnošenja zahteva za izdavanje boravišne dozvole. Kažemo da se radi o «pretpostavljenom» kršenju zato što o istom postoje nikakvi dokazi.\nVažno je razumeti koncept kolektivnog deportovanja. Ne može se smatrati da serija mera o deportovanju osoba, koje na italijanskoj teritoriji borave u neregularnim uslovima i stavljene su na avion kako bi bile vraćene u zemlju porekla, predstavljaju kolektivno deportovanje. U slučaju koji smo uzeli u obzir nije se radilo o tome koristiti jedno prevozno sredstvo, nego tretirati ih sve na isti način, smatrajući ih kao pripadnike iste grupe i u istim uslovima, ne uzimajući u ozbir uslove u kojima se nalazi svaka pojedinačna osoba. U ovom slučaju se radilo o kolektivnom deportovanju koje je kao takvo sudija Tribunala u Milanu poništio.


Novi Putinov recept za podizanje Rusije - 29.11.2017, Sputnik Srbija\nRuske vlasti se svim silama trude da spreče pad nataliteta zabeležen u poslednjih godinu-dve. Tim povodom, ruski predsednik Vladimir Putin je pozvao na... 29.11.2017, Sputnik Srbija\nanalize i mišljenja, komentari i analitika, vladimir putin\n© Sputnik / Alekseй Malьgavko / Uđi u foto-galerijuVladimir Putin\nRuske vlasti se svim silama trude da spreče pad nataliteta zabeležen u poslednjih godinu-dve. Tim povodom, ruski predsednik Vladimir Putin je pozvao na „resetovanje“ demografske politike u zemlji i predložio je niz mera koje stimulišu natalitet.\nKonkretno, on je predložio da se uvede roditeljski dodatak za prvo dete, kao i da se do kraja 2021. godine, proširi i produži program „materinskog kapitala“ koji, osim značajne finansijske pomoći, porodicama sa dvoje i više dece daje i brojne olakšice. Nove mere predviđaju i povlašćene hipoteke, razne subvencije i federalne i regionalne programe za pomoć.\nRusija podiže natalitet: Pored niza subvencija i mesečna isplata za prvo dete\n28 Novembar 2017, 21:00\nOsim toga, biće povećan broj regiona u kojima će višečlane porodice dobijati posebne naknade, država će modernizovati i dečije poliklinike, a vlasti obećavaju i da će rešiti problem redova prilikom upisa dece u jaslice.\nOd sledeće godine država će iz budžeta davati dodatak u iznosu od najmanje 10.500 rubalja mesečno (više od 150 evra) za prvo dete, do godinu i po dana starosti.\nIpak, jedna od najvažnijih mera za poboljšanje demografske situacije u Rusiji ostaje „materinski kapital“, koji dobijaju svi roditelji sa dvoje i više dece. Pravo na „materinski kapital“ imaju svi građani Rusije, bez obzira na to da li su biološki roditelji ili su dete usvojili.\nProgram je pokrenut 2007. godine i važi na teritoriji cele Rusije. Radi se o značajnoj sumi novca. U vreme kada je odluka doneta, ova suma je iznosila oko deset hiljada dolara, dok ove godine, zbog pada rublje izazvanog sankcijama, iznosi oko 7.100 dolara. Istina, postoje i određena ograničenja — novac se može dobiti tek kada dete navrši tri godine i može se potrošiti samo u određene svrhe. Na primer, može se uložiti u kupovinu stana, za poboljšanje stambenih uslova. U vreme kada je ova mera usvojena i dok rublja nije oslabila, u nekim regionima Rusije se za taj novac gotovo mogao kupiti i stan.\nOsim toga, „materinski kapital“ se može potrošiti i na obrazovanje dece i na socijalnu adaptaciju i integraciju u društvo deteta sa invaliditetom, a takođe može se uplatiti i za penziju majke.\nMeđutim, novac se ne može potrošiti na, recimo, kupovinu automobila, pokrivanje dugova za potrošačke kredite i komunalne usluge.\nRusija zabranila da se deca ostavljaju u parkiranim kolima\nPutin je, međutim, sada naložio da se proširi spektar namene, pa će biti dozvoljeno se on troši i na plaćanje dadilja i negu dece, a osim toga sredstva će biti dostupna i u obliku mesečnih isplata socijalno ugroženim porodicama.\nOtkako je Putin 2007. godine uveo „materinski kapital“, taj program je obuhvatio osam i po miliona ruskih porodica. Statistike pokazuju da Rusi najčešće taj novac troše na poboljšanje životnih uslova. Više od pet miliona porodica je novac potrošilo upravo u te svrhe.\nNešto manje od pola miliona ljudi novac je potrošilo na obrazovanje dece, a samo 3.700 žena je podnelo zahtev da taj novac bude prebačen u penzioni fond.\nPutinove mere borci za prava dece nazivaju „revolucionarnim“, a eksperti kažu da su one pravovremene, jer bi, po prognozama sociologa, Rusija narednih godina mogla da se suoči sa ozbiljnim demografskim problemima.\nMinistar za ekonomski razvoj Maksim Oreškin upozorio je da se demografska situacija pogoršava i da bi Rusija u narednih pet-šest godina mogla da izgubi oko 800.000 radno sposobnih ljudi na godišnjem nivou.\nO tome otvoreno govori i Putin. On je rekao da se danas demografska situacija u Rusiji ponovo pogoršava i da je to bilo predvidivo ako se ima u vidu dramatičan demografski pad devedesetih godina. Tada se, zbog ogromnih problema u privredi i socijalnoj sferi, prosto nisu rodila deca koja bi sada imala potomstvo. Tadašnji pad nataliteta može se meriti samo sa padom za vreme Drugog svetskog rata.\n30 Novembar 2016, 08:02\nOn je naglasio da je neophodno usvojiti kompleks mera koje će stabilizovati situaciju i koje neće dopustiti da se broj stanovnika smanji u narednoj deceniji. Za to je, kako je rekao, potreban aktivan i dosledan rad u svim pravcima, i za smanjenje smrtnosti i za stimulisanje nataliteta.\n„Faktički, treba resetovati našu politiku demografskog razvoja“, naglasio je Putin.\n„Za nas je jako bitno da stimulišemo mlade generacije da rađaju decu, jer je njima često teško da se odluče na prvo dete. A onda, kada dobiju prvo, uglavnom se ne zadržavaju na tome, već se odlučuju i za drugo, treće. Prihodi građana su nestabilni, a to posebno dotiče porodice sa decom, pa je zbog toga jako dobro što se uvodi mera mesečnih dodataka za prvo dete, koja zapravo prethodi ’materinskom kapitalu‘. Veoma je važno i to što je ta suma novca usklađena sa potrošačkom korpom deteta“, kaže za Sputnjik Olga Savinska, predavač na Višoj školi ekonomije i ekspert Građanske komore grada Moskve.\nPolitikolog Igor Šatrov smatra da je sada izuzetno važno podsticati mlade generacije na rađanje, kako bi se izbegao pad u „demografsku jamu“.\n„Mera je sazrela, stasalo je novo pokolenje, koje je rođeno devedesetih godina, a njih je malo. Ako te generacije ne budu imale decu, imaćemo ozbiljniju demografsku jamu nego što je ona iz koje smo se nedavno iščupali. Mislim da stimulisanje rađanja prvog deteta nije ništa manje važno od stimulisanja rađanja drugog i trećeg deteta. Novčana pomoć države će skinuti teret sa mladih roditelja. Nova Putinova mera trebalo bi da deluje kao i prethodna, koja je pomogla u ispravljanju demografske situacije. Devedesete godine su ostavile ozbiljan ožiljak, jer u tom periodu nismo radili na natalitetu. Danas postoji vera u budućnost i podrška države, a to je veoma važno“, smatra Šatrov.\n28 Oktobar 2017, 21:43\nOsim državnog, svoje programe za pomoć porodicama sa decom imaju i ruski regioni. U Moskvi, recimo, ima oko 130.000 porodica sa troje i više dece, koje dobijaju socijalnu podršku. Grad im pomaže na različite načine — daje im finansijsku pomoć, popuste prilikom plaćanja komunalnih usluga, besplatne karte za sve vrste gradskog saobraćaja (osim taksija), pravo na besplatan parking, besplatne ulaznice za zoološki vrt, a po sniženim cenama mogu nabaviti i karte za muzeje, pozorišta, koncerte i druge kulturne i sportske događaje.\nTakođe, toj deci je obezbeđen i besplatan vrtić, a prilikom upisa imaju prioritet. Zanimljivo je i da jedan od roditelja ima pravo na platu iz gradskog budžeta, ako reši da ne daje decu u vrtić, nego ih sam čuva.\nMoskovske porodice sa troje i više dece svakog meseca dobijaju i novac za kupovinu odeće i drugih potrepština za decu, a poseban program postoji i za takve porodice sa niskim primanjima. U okviru tog programa, ove godine će biti podeljeno 65.500 sertifikata na ukupnu sumu od preko 130 miliona rubalja (oko 2 miliona dolara) za kupovinu odeće, obuće, igračaka i drugih stvari.\nRezultat takve gradske politike je očigledan: za poslednjih sedam godina broj porodica sa više dece se povećao za skoro dva puta.


Crna Gora potvrdila dosadašnji kreditni rejting » Javni Servis\nZadržana ocjena B/B Izvor: S&P\n7 Marta, 2022 7 Marta, 2022 fadminLeave a Comment on Crna Gora potvrdila dosadašnji kreditni rejting\nAgencija za kreditni rejting Standard & Poor’s (S&P) potvrdila je stabilne izglede Crne Gore, uz zadržavanja ocjene ‘B/B’, saopštilo je Ministarstvo finansija i socijalnog staranja (MFSS), a prenosi Dan.\n„MFSS pozdravlja potvrdu kreditnog rejtinga države, smatrajući da je to zadovoljavajući rezultat u crnogorskim okolnostima s konstantnim političkim tenzijama i neizvjesnošću˝, navodi se u saopštenju.\nU izvještaju S&P se navodi da bi se do poboljšanja rejtinga Crne Gore moglo doći u slučaju konstantnog snažnog privrednog rasta i brže očekivane budžetske konsolidacije. U ovom scenariju, očekivanja su da neto javni dug bude na nivou od 60 odsto BDP-a, uz ostvarenje primarnog suficita.\n„U izvještaju ove kreditne agencije procjene su da se realni BDP Crne Gore oporavio za 13 odsto u 2021. godini. Dodatno, očekivani rast od 5,5 odsto ove godine će podržati postepenu konsolidaciju javnih finansija. Stabilni izgledi odražavaju stav S&P da će ekonomski rast Crne Gore ostati na zadovoljavajućem nivou, podržavajući postepenu konsolidaciju javnih finansija˝, navode iz ministarstva.\nTakođe, konstatuje se da je snažan ekonomski oporavak podržao značajno konsolidaciju javnih finansija Crne Gore u 2021. godini, kao i da je ostvarena racionalizacija.\nAgencija ukazuje da je donesen ambiciozan program ekonomskih i fiskalnih reformi pod nazivom ,,Evropa sad!’’, u sklopu kojeg je uveden niz poreskih mjera čiji je cilj da se poveća životni standard, poboljša okruženje za investiranje i smanji siva ekonomija, te da je minimalna neto zarada povećana sa 250 na 450 eura u januaru 2022. godine.\nOcjenjuju da nedavni pad koalicione vlade izaziva neizvjesnost i postavlja pitanja realizacije ekonomske i budzetske reforme.\n„S&P navodi da bi se ambiciozni paket ekonomskih i budžetskih reformi, koji je Vlada nedavno donijela, u kontekstu političke neizvjesnosti mogao suočiti sa rizicima izvršenja i dovesti do fiskalnih teškoća.\nAgencija procjenjuje da bi deficit budzeta mogao biti 6 odsto, umjesto planiranog cilja od 5 odsto, te da će se postepeno smanjivati. U ranijem izvještaju, za 2021. godinu je predviđan deficit od 7 odsto, dok preliminarni podaci o izvršenju budzeta Crne Gore za tu godinu pokazuju da je na oko 2,1 odsto – navodi se u saopštenju.\nU izvještaju se navodi da su prihodi procijenjeni na 45 odsto BDP-a, premašivši čak i nivo iz 2019. u nominalnom iznosu, zbog poboljšanja u naplati poreza, posebno poreza na dodatu vrijednost, koji čini skoro 60 odsto ukupnih poreskih prihoda, uz ostvarene koristi od povećanja u turizmu. Procjene su da će Crna Gora zabilježiti primarni suficit od 0,4 odsto procijenjenog BDP-a u 2021. godini.\nOčekivanja su da će crnogorska ekonomija zadržati svoju investicionu prirodu. U pogledu stranih direktnih investicija (SDI), predviđanja su da će prilivi SDI ostati konstantni na oko 10 odsto BDP-a na godišnjem nivou – podržavajući nekoliko tekućih projekata, u vezi sa ugostiteljstvom i uz ulaganja na prelazak korisćenja obnovljivih izvora energije.\nU izvještaju je ocijenjeno pozitivnim i to što je crnogorski bankarski sistem u ovu pandemiju ušao sa relativno jake pozicije, uz solidni nivo kapitala i NPL-om na niskih 5 odsto, uz dovoljnu likvidnost.\nTagged Crna Gora DAN Kreditni rejting Ministarstvo finansija i socijalnog staranja Standard & Poor´s\nCrna Gora na spisku neprijatelja Rusije


Šta su Rusi uradili za godinu vojnih akcija u Siriji? | WebTribune\nHome U FOKUSU Šta su Rusi uradili za godinu vojnih akcija u Siriji?\nPre tačno jedne godine Moskva je započela vojnu kampanju u Siriji, na zahtev zvaničnog Damaska, podseća Raša tudej.\nKako se navodi, dok je ubijala džihadiste, ruska vojska je pretrpela gubitke, ali je postala lider u pokušajima za stabilizovanje ratom zahvaćene države.\n“30. septembra ruski avioni su započeli prve napade protiv terorista u Siriji, gađajući položaje blizu gradova Homs i Hama. Do tog perioda, koalicija na čelu sa SAD je već bila aktivna u Siriji više od godinu dana, ali je Rusija jedina zemlja koja je za to dobila zvaničnih zahtev od sirijskog predsednika Bašara el Asada“, navodi Raša tudej.\nKao jedno od najvećih dostignuća ističe se oslobađanje drevnog grada Palmire.\n“Jedan od ključnih gradova u zemlji je bio pod kontrolom Islamske države od maja 2015. godine, sve do marta ove godine kada su ga preuzele državne snage, uz podršku ruskih aviona. Džihadisti su uništili brojne istorijske znamenitosti, a iza sebe su ostavili minirane puteve, objekte i kulturno blago. Ruski i sirijski demineri su otkrili hiljade mina“, dodaje Raša tudej.\nObaranje ruskog aviona iznad granice Sirije i Turske se ističe kao najtragičniji incident.\n“Tada je turski avion oborio ruski Su-24. Jedan pilot je ubijen, a drugi je uspeo da preživi. Ankara je tvrdila da je letelica povredila njen vazdušni prostor, ali je Moskva ostala pri stanovištu da se incident dogodio na nebu iznad sirijske teritorije. Tokom akcije spasavanja ruska vojska je izgubila i jedan helikopter, koji su militanti napali sa zemlje. Predsednik Rusije Vladimir Putin je ovaj incident nazvao zabijanjem noža u leđa, posle čega je Moskva uvela sankcije Turskoj. U junu se turski predsednik Redžep Tajip Erdogan izvinio i bilateralni odnosi su ponovo normalizovani“, podseća Raša tudej.\nBitan datum za ruske akcije bio je i 15. mart.\n“Putin je naredio povlačenje većeg broja ruskih aviona, kao i osoblja iz Sirije, uz napomenu da je veći deo operacije završen. Tada je saopšteno da su ruski avioni izvršili oko 7.000 napada, uništili skrovišta džihadista i ubili 13.000 terorista. Ostale jedinice ruskih vazdušnih snaga su ostale u Siriji kao podrška zvaničnoj vojsci, lojalnoj predsedniku Bašaru el Asadu“, piše Raša tudej.\nNapominje se i da je Rusija uspostavila i Centar za ostvarivanje primirja, koji ima zadatak da nadgleda implementaciju postignutih mirovnih dogovora.\n“Takođe, 28. jula ove godine uspostavljeni su bezbednosni koridori kojima su civili mogli da odu iz Alepa, a u planu se našao i četvrti put za teroriste koji su želeli da se predaju. Koridori su korišćeni i za dopremanje humanitarne pomoći, uglavnom vode i lekova. Moskva je isporučila desetine tona humanitarne pomoći“, dodaje se.\nU tekstu je istaknuta i uloga šefa diplomatije Sergeja Lavrova na postizanju mirovnog dogovora sa američkim kolegom Džonom Kerijem.\n“Dogovor je uključivao prekid vojnih akcija kako pobunjeničkih, tako i vladinih snaga. Terorističke grupe nisu bile uključene u dogovor. Posle uspostavljanja Centra za primirje, Moskva je predala podatke Vašingtonu. Ipak, u narednim nedeljama, posle potpisivanja dogovora 27. februara, primećeno je sistematsko kršenje dogovora od strane pobunjenika koje podržavaju SAD. Moskva je zatražila od Vašingtona, posle novog dogovora Lavrova i Kerija, da utiče na protivnike Asadove vlasti da se suzdrže od vojnih akcija, ali to toga nije došlo, već je usledila nova runda optužbi na račun Moskve“, zaključuje se u tekstu.\nNiko ne zna šta se tačno događa, Rusija otvara još jedan ftont: Putin krenuo na centralnu Aziju


Čačanski policajci ne smeju da rade časno i pošteno – KomentarPress\nČačanski policajci ne smeju da rade časno i pošteno\nPosted on јул 23, 2018\nČačanski policajci strahuju od svog komandira, ako ih uhvati da časno i pošteno obavljaju svoj posao. To je u svojoj službenoj belešci napisao policijski službenik iz Čačka Ivan Krupež, kaže pouzdan izvor iz MUP.\nKrupež je u svojoj službenoj belešci detaljno opisao kakvu torturu doživljavaju policajci koji sačine zapisnik za učinjene saobraćajne prekršaje „prijateljima“, rodbini i kumovima komandira saobraćajne policije Borka Lazovića.\nMeđu brojnim primerima je i slučaj direktora jedne škole koji je u nezgodi izgubio kontrolu i pao sa mopeda. Na alkotestiranju utvrđeno je da direktor škole ima 2,46 promila u organizmu. Po naređenju komandira Borka Lazovića nisu preduzete dalje mere prekršajnog progona, piše Krupež u svojoj službenoj belešci.\nPoznati čačanski advokat Ivan Ćalović kome je usmeno predočena ova službena beleška kaže za komentarpress.net da u Čačku na čelu policije ima spornih kadrova.\n– Imam utisak da saobraćajna policija u Čačku nema adekvatnu stručnu pomoć, niti adekvatno znanje radi pravilne primene zakona o bezbednosti saobraćaja. Kad bi se dublje ušlo u postupanje saobraćajne policije u Čačku moglo bi se doći do zaključka da na čelu čačanske policije ima spornih kadrova – rekao je Ćalović.\nKomandir Borko Lazović nije hteo da daje izjavu za komentarpress.net i nije odgovarao na upućene SMS poruke.\nAnalitičari: Šapić je treći pol u opoziciji


Stanoja Glavasa, penthaus, UKNJ 177m2+ter 148m2, VI, CG ID#1009 – Lakodokvadrata.rs\nStanoja Glavasa, penthaus, UKNJ 177m2+ter 148m2, VI, CG ID#1009\nBroj oglasa : LINKSN1009\nKreirano: 2 октобра, 2021 Poslednje promene: 2 октобра, 2021 Odštampaj\nDirektna prodaja odmah useljivog stambenog objekta Urbanville, nalazi se na početku ulice Stanoja Glavaša. Svojim stanarima pruža udobnost i sigurnost kvalitetne novogradnje od strane pouzdanog investitora, u kombinaciji sa svim pogodnostima već razvijene i urbanizovane lokacije – u svakom pogledu po meri današnjeg načina života.\nUrbanville je poseban po svojoj poziciji, ušuškan u mirnoj ulici, na tren od savremenog brzog tempa života.\nZastupljeni su stanovi komfornih struktura koje odlikuje dobra osvetljenost kao i visoka iskorišćenost i funkcionalnost životnog prostora. Osim toga, izvršen je pažljiv odabir LUX materijala za završnu obradu.\nU korak sa modernim zahtevima na tržištu, prostorna rešenja odišu notom komfora i udobnosti, pružajući Vam mir i privatnost stanovanja.\nFiksni : 011 770 94 90\nMobilni : 066 300 734\nEmail : ofiice@links.realestate\nLINKS Real Estate koristi moderan i uspešan poslovni koncept kako bi klijentu ponudili prvoklasne usluge. Jasno utvrđeni procesi i visoki standardi rada su naš ključ uspeha za zadovoljstvo kupaca.MisijaStvaramo okruženje poverenja,…\nOd 575,500.00€ - Stanovi\t/ Prodaja\nKuća Mužlja – Nova Kolonija ID#1120


UEFA se ne protivi da Rasim Ljajić bude predsednik FSS - Sport - Dnevni list Danas\nPočetna » Sport » UEFA se ne protivi da Rasim Ljajić bude predsednik FSS\nDanas saznaje: Izbor bivšeg ministra u Vladi Srbije za predsednika FSS ne bi naišao na osudu u Nionu\nO. Nikolić11.05.2021. 21:51\nFoto: STARSPORT/ Filip Bakic\nKao kada ga je više medija bliskih vlastima danas proglasilo vrlo verovatnim naslednikom oteranog Slaviše Kokeze na mestu prvog čoveka srpskog Saveza, jer je zaista preko noći postao glavni favorit u predizbornoj trci za upražnjeno mesto i, čak, prema saznanjima Danasa, ne bi bio trn u oku Evropskoj fudbalskoj federaciji.\nAli, radi se o političaru, a regulativa Međunarodne i Evropske fudbalske federacije, pa i njoj prilagođeni propisi FSS, ne dozvoljavaju tako flagrantno preplitanje političkih i sportskih struktura.\nfk novi pazarFSSFudbalRasim LjajićUEFABeograd\nSport • danas 20:45\nRitam opasan po zdravlje\nOdsustvo sa terena celih 19 dana, zbog prisustva korona virusa u svojim redovima, košarkaši Crvene zvezde skupo će platiti.\nMario Baloteli ponovo se našao na spisku selektora Italije...\nKošarkaši Partizana izgubili su večeras u Ankari od Turk...\nSport • danas 19:44\nJovović nasledio Vujasinovića u VK Novi Beograd\nUmesto Vladimira Vujasinovića, vaterpoliste Novog Beograda u nastavku sezone...


Posljednjih nekoliko dana života proveo u bolnici\nA. V. 27.09.2021\nTUŽNA VIJEST Od posljedica saobraćajne nesreće preminuo legendarni košarkaš Partizana\nPetrović: Jedan od najboljih strijelaca u historiji crno-bijelih\nNakon što je nedavno doživio saobraćajnu nesreću, Petrović je poslednjih nekoliko dana života proveo u bolnici. Zbog kovid mjera, kontakt je bio vrlo ograničen, a jutros je sve zatekla vijest da je prestalo da kuca srce legendarnog krilnog centra crno-bijelih.\nPetrović je rođen 19. jula 1957. u Kruševcu. Za Partizan je igrao od 1976. do 1985. godine i u tom periodu je bio jedan od najboljih igrača crno-bijelih. Boban Petrović je bio i član nacionalnog tima SFR Jugoslavije na Evropskom prvenstvu 1981. kada su "plavi" osvojili srebro, kao i godinu dana kasnije na Svjetskom prvenstvu kada je reprezentacija Jugoslavije osvojila bronzanu medalju.\nU dresu Partizana, Petrović je osvojio dva međunarodna kupa "Radivoj Korać" (1978. i 1979.), dvije titule nacionalnog šampiona (1979. i 1981. ) i kup SFRJ (1979.) Sa 3.618 postignutih poena na 273 utakmice, Boban Petrović je deseti najbolji strijelac u istoriji kluba.\nOsim za Partizan, Petrović je igrao za francuski Rems, ljubljansku Olimpiju, špansku Manresu, Napredak iz Kruševca i belgijski Haselt.\nVrijeme i mjesto komemoracije kao i sahrane Bobana Petrovića, bit će objavljeni naknadno, poručili su iz KK Partizan.\nBoban Petrović KK Partizan


Vučić: Nikad sa Putinom nisam duže pričao... | Skandalozno\nPredsednik Srbije Aleksandar Vučić istakao je večeras posle razgovora sa predsednikom Rusije Vladimirom Putinom u Moskvi da će Rusija nedvosmisleno i jasno izneti svoje stavove o pitanju Kosova i Metohije.\n„Bez Rusije, bez saglasnosti Moskve je nemoguće, što je veoma važno i što sam rekao Putinu, da se dobije bilo kakvo rešenje. Rusija će u tom smislu veoma pratiti sadržaje naših razgovora i svega što se zbiva i pravovremeno reagovati i na određen način koji ne znači direktne pregovore, jer ih vodimo pod okriljem EU. Ali na veoma aktivan i suštinski način učestvovaće u praćenju kompletnog procesa i odnosa Beograda i Prištine. Posebno uticaja međunarodnog faktora na to pitanje“, objasnio je on u izjavi novinarima srpskih medija koji su pratili njegovu posetu Moskvi.\n„Predsednik Rusije je imao strpljenja da sasluša sve ono što sam imao potrebu da kažem, objasnim i iznesem kao stavove Srbije o našem ključnom problemu, a to je KiM. Čini mi se da nikada duže nismo razgovarali o odnosima Beograda i Prištine i odnosima unutar međunarodne zajednice. Naši satovi se u mnogome poklapaju“, konstatovao je on.\nIzrazio je zahvalnost Ruskoj federaciji i predsedniku lično za podršku koju je pružao Srbiji i ukazao na to šta je to što će se događati u narednom periodu.\n„Ponovio sam nekoliko puta da je Srbija spremna na kompromis sa kosovskim Albancima, ali da nije i nikada neće biti spremna da prihvati sopstveno unižavanje i nipodaštavanje, potpuno rušenje međunarodnog prava. Mi ovde nismo istupali na način da bilo kome pretimo. Zamolili smo Putina da nam kao jedna od najvažnijih i najmoćnijih svetskih sila u UN i drugim organizacijama pomogne po pitanju rešavanja kosovsko-metohijskog problema“, rekao je Vučić.\nKazao je da znamo da je kompromis ono što želimo, ali je izrazio i svoju ličnu skepsu uz nadu da ćemo završiti stvari, zato što Albanci na suštinske kompromise nisu spremni, a da su još manje spremni oni koji su učestvovali u protivpravnom pružanju podrške takozvanoj nezavisnosti Kosova.\n„Mislim da smo se u tome dobro razumeli sa predsednikom Putinom“, rekao je Vučić.\nNovinarima je preneo i da je s ruskim predsednikom razgovarao i o drugim značajnim temama i to u dugom, kako je rekao, jednom od najdužih razgovora, koje imao do sada s Putinom.\nTeme su bile energetika, vojnotehnička saradnja, ekonomska razmena, poslovi koje Ruska železnica ima na izgradnji i rekonstrukciji naših pruga, dispečerskog centra.\n„Bukvalno smo sve teme dodirnuli, do toga da svi zajednički treba da učestvujemo u zaštiti vrednosti koje počivaju na antifašizmu, na svemu što smo uspeli pobeđujući u dva svetska rata. Da to ne bude stavljeno pod tepih i zaboravljeno, već da obnavljamo fascinantne rezultate hrabre i časne borbe naša dva naroda protiv najveće pošasti i zla 20. veka“, naveo je Vučić.\nNajavio je da će sutra zajedno sa izraelskim premijerom Benjaminom Netanijahuom biti jedini Putinov gost na Paradi pobede, kao i da će učestvovati na manifestaciji „Besmrtni puk“.\n„To pokazuje kolika je naša bliskost ne samo u prošlosti već i saradnji u budućnosti“, konstatovao je predsednik Srbije.\nPutinu je, dodao je, preneo poziv da poseti Srbiju i da može reći da je on poziv prihvatio, te da samo treba dogovoriti datum.\n„Putin stiže u Srbiju, prihvatio je poziv i dolazi pre kraja godine. Pokazaćemo tada mnogo toga što smo uspeli da uradimo u međuvremenu, i naše ekonomske rezultate, ali i napredniju ozbiljniju i snažniju armiju nego što je bila poslednji put kada je bio u našoj zemlji“, zaključio je.\nVladimir PUTIN dolazi u Srbiju!\nBudite prvi sa komentarom na članku "Vučić: Nikad sa Putinom nisam duže pričao o Kosovu"


Direktor Lufthanse: Letovi se na staro neće vratiti ni za pet godina – Sandzaklive.rs\n1 227 1 minuta čitanja\nDirektor Lufthanse Carsten Spohr je kazao da ne očekuje rapidni oporavak aviosaobraćaja, šta više vjeruje da se situacija neće vratiti u normalu još najmanje pet godina.\nNa online raspravi koju je organizovao London School of Economics razgovarano je o korona-krizi, trenutnim restrikcijama i posljedicama koje je pandemija ostavila na ekonomiju i turizam.\nU narednim sedmicama, kaže Spohr, broj putnika će biti vrlo “tanak”, a na ljeto očekuje povratak od 40 do 60 posto poslovanja prije pandemije. Zbog cijele situacije on se zalaže za učestaliju upotrebu testova na koronavirus prije letova.\nNa većim tržištima kao što je evropsko i američko, prema njegovoj procjeni, ni za pet godina se stvari neće vratiti u stanje prije pandemije, a nije nemoguće ni da se u potpunosti “izgubi” biznis klasa.\nPrema Spohru, Lufthansa će iskoristiti krizu da učvrsti svoju poziciju među pet najboljih aviokompanija u svijetu. U vidu imaju razne načine saniranja posljedica i pospješivanja poslovanja, a između ostalog je planirano da smanje broj aviona s 800 na 650. (Klix)\nTurska “pametna mašina” u njemačkim medijima; konkurent Tesli i Volkswagenu\nLufthansa Avioni Carsten Spohr\nNovi Pazar / Podaci o koronavirusu za utorak 16.02.2021\nSva sreća, pa imamo čarter kompanije, poput Royal charter service, koji sve vreme leti.


SREDSTVIMA GRADA ŠAPCA KUPLjEN NOVI ULTRAZVUČNI APARAT ZA SLUŽBU GINEKOLOGIJE DOMA ZDRAVLjA - MAČVANSKI INFO\nGradonačelnik Šapca dr Aleksandar Pajić i predsednik Skupštine grada Nemanja Pajić uručili su danas ultrazvučni aparat Službi za zdravstvenu zaštitu žena Doma zdravlja ,,Dr Draga Ljočić“.\nGradonačelnik je rekao da su za kupovinu ovog aparata koji je namenjen službi ginekologije izdvojili 3,7 miliona dinara iz budžeta grada.\n,,Nabavkom ovog aparata biće omogućena mnogo brža dijagnostika u oblasti ginekologije, a značajno će se smanjiti gužve i olakšati posao svih zaposlenih u ovoj službi, budući da su do sada radili samo sa jednim aparatom. Trudimo se da građanima obezbedi što kvalitetnije zdravstvene usluge, a u prilog tome svedoči i činjenica da smo u poslednjih godinu dana, iz gradskog budžeta nabavili tri sanitetska vozila za Dom zdravlja. Pored toga, budžetom grada opredeljeno je 10 miliona za opremanje ove zdravstvene ustanove”, rekao je gradonačelnik Aleksandar Pajić i podsetio da će Šabac uskoro dobiti i novu bolnicu od 74 hiljade metara kvadratnih, u čiju izgradnju i opremanje će biti uloženo 50 miliona evra.\nDirektorka Doma zdravlja ,,Dr Draga Ljočić” dr Jasmina Stanković istakla je da će ovom nabavkom podići nivo kvaliteta pružanja usluga, koja će biti brža i efikasnija, da sugrađani ne čekaju dugo na preglede, što je jako važno, s obzirom na to da se povećao broj malignih bolesti kod žena.\n,,Najučestaliji su karcinom dojke i karcinom grlića materice. Mi ovom prilikom apelujemo na naše sugrađanke da se jave svom izabranom ginekologu. Ovom prilikom želim da se zahvalim gradu Šapcu na podršci koju pruža Domu zdravlja i primarnoj zdravstvenoj zaštiti, kako u zapošljavanju zdravstvenih radnika i finansiranju njihovih plata, tako i u nabavci sanitetskih vozila i opreme”, kaže dr Stanković.\nDr Stanković se osvrnula i na projekat rekonstrukcije Doma zdravlja, rekavši da će po izgradnji nove bolnice, Dom zdravlja preći u hirurški blok i da će na tom mestu biti kompletna primarna zdravstvena zaštita.\nRadovi na rekonstrukciji centra sela u MZ Badovinci


Nezavisni odbor PSBiH: Sedam kandidata za direktora SIPA – Fokus.ba\nNezavisni odbor PSBiH: Sedam kandidata za direktora SIPA\nNezavisni odbora Parlamentarne skupštine Bosne i Hercegovine razmotrio je pristigle prijave na javni konkurs za provođenje procedure izbora kandidata za direktora Državne agencije za istrage i zaštitu BiH (SIPA).\nNezavisni odbor utvrdio je da od pristiglih devet, sedam prijava ispunjava uslove konkursa.\nNa poziciju direktora SIPA prijavili su se Elvis Zornić, Perica Stanić, Zoran Glušac, Slobodan Nikić, Tomislav Mirosavić, Relja Kovač, Ranko Vuković, Davor Vidović i Dragan Mumović. Razmatrajući ove prijave, Nezavisni odbor utvrdio je da uslove konkursa ne ispunjavaju prijave Elvisa Zornića i Ranka Vukovića.\nVijeće ministara BiH na vanrednoj sjednici, početkom augusta razriješilo je Gorana Zubca s mjesta direktora Državne agencije za istrage i zaštitu (SIPA).\nU skladu sa Zakonom o državnoj agenciji za istrage i zaštitu, dužnosti i odgovornosti direktora vrši zamjenik direktora Đuro Knežević, do imenovanja novog direktora.\nU toku pretresi na 29 lokacija, oštećen budžet za 36 miliona KM


Google dodaje slike autora u pretragu - Baguje.COM\nGoogle je u ovoj nedelji baš odlučio da unapredi svoje servise, pa je tako od skora moguće videti (neki još uvek ne vide) autore tekstova koje Google pronađe prilikom pretrage. Dakle, ukoliko recimo kucate “Google dodaje slike autora u pretragu” u google pretrazi, videćete da je autor tog teksta na Baguje.COM sajtu Saša Stefanović (nadimak djevrek) tj. ja :).\nOvo sam omogućio svim autorima sajta dodavajući nove HTML5 kodove u sam blog, kako bi Google prepoznao autore.\nNa ovom sajtu se link povezuje sa stranicom o autoru gde može da se vidi više informacija o njemu, kao i spisak tekstova koje je samo on napisao.\nSledeći članak Kako da skinete Google knjige na računar ?\nPrethodni članak Preuzmite sve vaše Google podatke


Naslovna » Izlasci » Festivali » HFestival, 21. i 22. decembra\nAh Neša 18. decembar 2016. Festivali Postavite komentar\nNa ovogodišnjem HFestival-u će zainteresovani mogu da se upoznaju sa različitim formama angažovane umetnosti i da diskutuju o njoj.\nNa otvaranju festivala, u sredu, 21. decembra od 12.00, biće svečano proglašeni pobednici regionalnog konkursa za savremeni angažovani dramski tekst, koji Hartefakt organizuje već četvrti put.\nŽiri u sastavu Biljana Srbljanović, Oliver Frljić i Filip Vujošević prolasili su dramu „Probudi me kada završi“ Mirze Skenderagića iz Sarajeva. Na tribini „Angažovano pisanje u 21. veku“ koju će voditi Biljana Srbljanović učestvovaće mladi autori koji su proglašeni za najbolje u regionu.\nPrvo veče festivala inpirisan turnejom „48 sati budnosti“, Srđan Ćešić će izložiti i svoju multimedijalnu instalaciju „Korisnik nije dostupan“, gde će ponovo skrenuti pažnju na izbegličku krizu koja i dalje traje i na ljude kojima je naša empatija i humanost preko potrebna. Uz to, video rad „WakEUp retro: godinu dana“ prikazaće najznačajnije trenutke putovanja performansa „48 sati budnosti“ kroz četiri evropska grada – Berlin, Pariz, Sarajevo i Beograd.\nDrugog dana festivala publika će imati priliku da se upozna sa pobedničkom dramom „Probudi me kada završi“, čije će scensko čitanje biti u Štabu od 19.00, u izvođenju Jelene Graovac, Irene Popović Dragović, Miloša Timotijevića i Milana Marića, biće prilika beogradskoj publici da se upozna sa radom mladog autora iz Sarajeva, koji predstavlja osveženje za pozorišnu scenu.\nFestival će se završiti kratkim koncertom Irene Popović Dragović, kompozitorke čija je autorska muzika obeležila brojne predstave u regionu, pa tako i produkcije Hartefakta – „Hinkeman“, „Verter: ili imaš nade ili nade nemaš“, „Šta je ona kriva, ona ništa nije kriva“ i na kraju, „Ostatke“.\nUlazi na sve pograme su besplatni. (danubeogradu.rs)\nTagovifestivali galerija štab hfestival izlasci za dž\nPrethodni U bioskopima: Gospođica Sloun\nSledeći IMS – dve izložbe: Srbija 1915-1916 i Bolnica u Sedesu


Mir, sigurnost i zajedništvo - Glas Podrinja\nDan Evrope i Dan pobede nad\nfašizmom U USTANOVAMA KULTURE\nMir, sigurnost i zajedništvo\nRazličitost spaja. Mir, dijalog i sigurnost prioriteti\nUstanove kulture u gradu, bogatim programom, obeležile su 9. maj - Dan Evrope i Dan pobede nad fašizmom.\nDoprinos obeležavanju ovog značajnog datuma dali su i šabački osnovci. Četvrtaci iz Osnovne škole “Janko Veselinović“, učenici od petog do osmog razreda Osnovne škole „Nata Jeličić“ uz podršku umetničke grupe „Kombinart“ i srednjoškolaca iz Škole primenjenih umetnosti, stvarali su radove na temu „Evropa“ koji krase Dečje odeljenje aneksa Biblioteke šabačke.\nGradonačelnik Nebojša Zelenović i direktorka Biblioteke Jelena Podgorac Jovanović svečano su otvorili izložbu uz poruku da su mir, dijalog i sigurnost prioriteti svakog svesnog i modernog društva.\n- Ovu važnu temu i izložbu sa svojim nastavnicima realizovali su učenici i pokazali da za Šabac, društvo u kome živimo ima nade, ali samo ako se bavimo bitnim, životnim temama koje mogu učiniti da svi živimo bolje. Ipak, to nije moguće ukoliko ne postoji mir i razgovor - naveo je Zelenović i ukazao na značaj razumevanja i prihvatanja različitosti.\n-Zamislite Srbiju, ovako malu, koja je tako raznolika. A onda zamislite Evropu u kojoj je sve to mnogo, mnogo veće i snažnije, a opet ta veza između ljudi je neraskidiva. Važno je da se razumemo u našoj različitosti, da razumemo da ima mnogo različitog nasleđa i da je potrebno da živimo svi složno zajedno. Mi iz Šapca, a verujem i iz Srbije, želimo da budemo deo te Evrope. Nadam se da će svi Šapčani doći da vide ovu izložbu, jer se u njoj zapravo nalazi život.\nKorisnici Ustanove za decu i mlade ”Šabac” i Dnevnog boravka za decu i mlade sa smetnjama u razvoju, prisustvovali su otvaranju izložbe i simbolično pokazali da je njihova pobeda svakodnevna.\nDirektorka Biblioteke šabačke Jelena Podgorac Jovanović je istakla da naše pobede nisu najvažnija stvar u životu, već želja i namera da pomognemo drugima, iako bi to usporilo našu trku.\n- Dan pobede, Dan Evrope je dan zajedništva, jedinstva, dan kada su ljudi pružili ruke jedni drugima, dan kada su ljudi ostali Ljudi i kada treba da se prisetimo svih svojih pobeda, da ih slavimo zato što niko ne zna šta smo sve uradili da dođemo do njih - rekla je Podgorac Jovanović.\nTačno u 12 časova 9. maja ispred Gradske uprave u etar puštena je "Oda radosti" u izvođenju hora Muzičke škole "Mihailo Vukdragović". Šabac je jedini grad u Srbiji koji je deo panevropske organizacije "Evropa Nostra" i ovim gestom priključio se izazovu #Ode2Joy.\nŠabačko pozorište se uključilo u obeležavanje ovog značajnog datuma, na velikoj sceni „Ljubiša Jovanović“ održan je koncert antifašističkih pesama Umetničkog kolektiva „Petar Drapšin“ iz Novog Sada.\nNarodni muzej za Šapčane i goste otvorio je svoja vrata. Kustosi su zainteresovane upoznali sa stalnom postavkom i sve posete bile su besplatne.


» Novi konkurs Kreativne Evrope za Zapadni Balkan predstavljen u Nišu\nUz prisustvo i veliko interesovanje predstavnika organizacija i institucija koje se bave kulturom, u niškom EU info kutku je održana prezentacija novog konkursa Kreativne Evrope za Zapadni Balkan.\nKonkurs je bio otvoren do 17. marta, a produžen je do 28. aprila, a osnovna ideja je podsticaj pomirenju i izgradnji dobrosusedskih odnosa na Zapadnom Balkanu kroz kulturnu saradnju.\nPrisutni na info danu u Nišu mogli su da se detaljnije upoznaju sa pravilima, procedurama i svim relevantnim informacijama u vezi sa aktuelnim konkursom.\nNa konkurs se mogu prijaviti samo pravna lica, a projekti treba da budu partnerski. Partnerstvo projekta mora da ima najmanje pet partnera (nosilac projekta i četiri partnera) sa najmanje dva partnera iz dve različite zemlje Zapadnog Balkana i najmanje dva partnera iz dve različite EU zemlje.\nKultura desk Srbija u saradnji sa EU info mrežom nakon Niša organizuje info dan i u Novom Sadu, koji će biti održan u petak 31. januara od 13 sati, u amfiteatru Rektorata Univerziteta u Novom Sadu (dr Zorana Đinđića 1).\nDesk Kreativna Evropa Srbija pomaže ustanovama, organizacijama, kompanijama i mrežama iz Srbije da konkurišu na konkurse programa Kreativna Evropa.\nViše informacija o Kreativnoj Evropi i konkursu za kulturnu saradnju na Zapadnom Balkanu možete naći na zvaničnom sajtu.\nPogledajte i vodič kroz konkurs Kreativne Evrope.\nIako je prvobitno planiran za 17. mart, konurs je produžen do 28. aprila.


Vazdušni napadi na Sanu odmazda za Abu Dabi - Blitz RS - Vesti\nVazdušni napadi na Sanu odmazda za Abu Dabi\nSaudijskom Arabijom predvođena koalicija koja se bori u Jemenu pokrenula je vazdušne napade na glavni grad Jemena, Sanu, ubrzo pošto su Iranom podržani Huti pobunjenici preuzeli odgovornost za napad dronom na Abu Dani u Ujedinjenim Arapskim Emiratima.\n“Kao vojna neophodnost i u odgovor na pretnju, započeli su vazdušni napadi na Sanu. Zločinački napad na UAE je neprijateljski čin. To što Huti targetiraju civile u kraljevstvu je ratni zločin čiji počinioci moraju da budu odgovorni”, objavljeno je na Tviter stranici saudijske državne televizije Al-Ekbarija, prenosi Si-En-En.\nNapad dronom u blizini aerodroma u Abi Dabiju u ponedeljak usmrtio je najmanje troje ljudi i izazvao višestruke eksplozije u glavnom gradu UAE. Poginuo je jedan Pakistanac i dva Indijca, saopštila je zvanična novinska agencija Vam. Osam osoba je povređeno, među kojima je dvoje zaposlenih na aerodromu i šestoro ljudi na drugom mestu gde je došlo do eksplozije, saopštila je na Fejsbuku policija Abu Dabija.\nPortparol Huti pobunjenika izjavio je da oni preuzimaju odgovornost za napad, upozorivši da “UAE nisu bezbedna zemlja sve dok se njena agresivna eskalacija protiv Jemena nastavlja”.\n“Pet balističkih projektila i veliki broj dronova su upotrebljeni u operaciji nazvanoj ‘Operacija uragan Jemen’, čiji su ciljevi bili aerodromi u Dubaiju i Abu Dabiju, Musafah naftna rafinerija u Abu Dabiju i izvestan broj važnih i osetljivih objekata u Emiratima”, poručio je portparol Hutija, brigadni general Jahja Sare preko Al Masirah TV kanala koji je u vlasništvu pobunjenika.\nOn je upozorio strane kompanije, građane i stanovnike UAE da se drže podalje od “vitalnih mesta”, dodajući da pobunjenici ponovo upozoravaju “zemlje agresore da će zadobijati sve bolnije i bolnije udarce”.\nSamo nekoliko minuta pošto su Huti preuzeli odgovornost, Saudijskom Arabijom predvođena koalicija je pokrenula vazdušne napade. Al Masirah navodi da je najmanje 12 ljudi poginulo i 11 povređeno, a spasilački timovi tragaju za preživelima ispod ruševina uništenih zgrada. Prijavljeno je da je tokom 24 sata izvedeno više od 24 napada na različita područja u Jemenu, što je uzrokovalo veliku materijalnu štetu.\nUAE su deo Saudijskom Arabijom predvođene vojne kampanje protiv Huti pobunjenika u Jemenu od 2015. Emirati su 2019. objavili da redukuju svoje snage u Jemenu u okviru “strateškog preraspoređivanja”. Prošlog četvrtka, saudijcima predvođena koalicija saopštila je da su otkriveni brojni eksplozivni dronovi koji su lansirani sa aerodroma u Sani, koji kontrolišu Huti. U ponedeljak je portparol Huti pobunjenika Mohamad Abdulsalam nazvao UAE “državicom” koja “očajnički želi da služi Sjedinjenim Državama i Izraelu”.\nSaudijska Arabija i druge zemlje osudili su napad na Abu Dabi. “Ističemo da ovaj napad, iza kojeg stoji Huti milicija, ponovo ukazuje na opasnost koju ova teroristička grupa predstavlja i njenu pretnju po bezbednost, mir i stabilnost u regionu i svetu”, navodi se u saopštenju ministarstva spoljnih poslova UAE. SAD, Francuska, Izrael i Velika Britanija su među zemljama koje su osudile napad, za koji je francuski ministar spoljnih poslova Žan-Iv le Drijan rekao da je ugrozio “regionalnu stabilnost”.\nU Jemenu se građanski rat vodi od 2014. godine kada su Huti pobunjenici, koje podržava Iran, preuzeli kontrolu nad glavnim gradom Sanom i velikim delom severa zemlje i primorali međunarodno priznatu vladu da pobegne na jug, a zatim u Saudijsku Arabiju. Koalicija predvođena Saudijskom Arabijom ušla je u rat u martu 2015, da pokuša da vrati na vlast predsednika Abeda Raboa Mansura Hadija, i podržala njegovu vladu.\nUprkos vazdušnim napadima i kopnenim borbama nema pomeranja ni sa jedne strane, a taj produženi sukob izazvao je, prema oceni Ujedinjenih nacija, najveću humanitarnu katastrofu na svetu. Poginulo je preko 130.000 ljudi, a nekoliko miliona je raseljeno. Prema podacima UNICEF-a, više od 10.000 dece poginulo je ili je povređeno tokom godina rata. Jemen je jedna od najsiromašnijih zemalja gde 80 odsto stanovništva zavisi od međunarodne pomoći i na ivici je gladi.


Roditelji spremite se, stiže Čunga Lunga Dečiji Sajam - www.lobi-info.rs\nRoditelji spremite se, stiže Čunga Lunga Dečiji Sajam\nMarija K. 19. marta 2019., 16:28 3.9k Views\nČunga Lunga Dečiji Sajam, i to 23. po redu, održaće se od 05. do 07. aprila u hali 3 Beogradskog sajma.\nU petak 05 aprila, prvog dana sajma, program će trajati od 12.00 do 19.00 časova. U subotu i nedelju vrata dečijeg sajma biće otvorena od 10.00 do 19.00 časova.\nDecu na sajmu očekuje nezaboravna zabava, smeh i igra, a ulaz na manifestaciju je besplatan za sve posetioce, kao i prethodnih godina.\nPosetioci će moći da uživaju u neprekidnom edukativnom i zabavnom programu. Na glavnoj bini očekuju nas nastupi plesnih grupa, pozorišne predstave, modne revije, kao i najpopularniji dečiji horovi.\nMališani će imati priliku da učestvuju u najrazličitijim igrama, pa tako i da se takmiče u tome ko će naduvati veći balon od žvakaće gume. Igraće se i igre memorije, puzijade i velika nagradna igra u kojoj učesnike očekuju lepe nagrade\nZabava je planirana i na sportskom terenu, gde će igrati turniri i takmičenja u grupnim sportovima. Roditeljima i deci predstaviće se sportskih savezi i klubovi, koji će obezbediti i nagradne vaučere za mališane. I ove godine biće postavljen Tatami poligon borilačkih veština.\nA dok se deca budu zabavljala, roditelji, bake i deke imaće priliku da nabave proizvode namenjene deci i porodici, po promotivnim, sajamskim cenama. Više od 100 izlagača predstaviće svoje proizvode i usluge: od odeće, obuće, hrane, opreme za decu i bebe, preko knjiga, igračaka, časopisa, do školica i centara za edukaciju…\nKao i svake godine, sa najmlađima će se družiti i pripadnici Žandarmerije, Saobraćajne policije i Vatrogasne brigade, kojima se mališani i te kako raduju.\nPrethodna objava „Korgi – kraljevski pas velikog srca“ stiže u bioskope\nSledeća objava Konkurs za upis u vrtiće trajaće od 8. do 25. aprila\nPosle 4 godine čekanja, parkovi u Kotežu dobijaju nove sadnice\nUG Kotež izborilo se i za nove stolove i klupe u parkiću\nFilijale PIO fonda ne primaju stranke, zahtevi elektronskim putem\nPenzioneri PKB-a održali sastanak sa Predsednikom i dobili predlog za poravnanje\nOve godine JKP Zelenilo neće organizovati tradicionalnu akciju „Za zeleniji Beograd“\nPredsednik udruženja bivših radnika PKB-a, saslušan u policiji zbog protesta\n„Korgi – kraljevski pas velikog srca“ stiže u bioskope\nKonkurs za upis u vrtiće trajaće od 8. do 25. aprila


Kopačke Stefana Mitrovića na aukciji za lečenje dečaka Gavrila\nBeta 5. aprila 2021. 11:35\nKopačke koje je fudbaler Srbije Stefan Mitrović nosio na utakmici protiv Portugala stavljene su na aukciju kako bi se prikupio novac za lečenje dečaka Gavrila Djurdjevića, saopštila je danas humanitarna organizacija Zajedno za život.\nPosle velike humanitarne aukcije na kojoj je kapitenska traka portugalskog fudbalera Kristijana Ronalda prodata za 7,5 miliona dinara, još jedan predmet sa istog meča naći će se na humanitarnoj aukciji za Gavrila.\nReč je o kopačkama koje je nosio štoper Stefan Mitrović, u kojima je uspeo da u poslednjim sekundama meča sačuva Srbiji bod protiv Portugala.\nKopačke Stefana Mitrovića biće u naredna 72 sata na aukciji koja se nalazi na ovom LINKU https://www.limundo.com/kupovina/Humanitarne-akcije/Zajedno-za-zivot/KOPACKE-STEFANA-MITROVICA-KOJE-SU-SACUVALE-GOL-SRBIJE/100575301\nGavrilo Djurdjević ima šest meseci i boluje od spinalne mišićne atrofije.\nZa njegovo lečenje potrebno je ukupno 2,5 miliona evra, odnosno ostalo je da se prikupi još više od milion i po evra.\nOrganizacija Zajedno za život pozvala je danas sve koji mogu da pomognu u prikupljanju sredstava da to urade na sledeće načine:\nNovac se može uplatiti na dinarski račun: 160-6000000844014-95\nOtvoren je i devizni račun 160600000084402853\nSvi zainteresovani mogu poslati i sms poruku na broj 3030 uz tekst 973.


SAFELAB zaštitna oprema - Impress Solutions - Ostavi utisak\nSAFELAB zaštitna oprema\nSAFELAB je naš najnoviji registrovani brend medicinske i nemedicinske opreme, koji trenutno u svom okrilju sadrži preko 30 modela, podeljenih u više različitih kategorija. Cilj nam je da vremenom nastavimo da ga gradimo dodavajući još modela i još novih kategorija.\nIdeja koja stoji iza SAFELAB brenda je jednostavna – svaki kupac na jednom mestu može pronaći svu neophodnu zaštitnu opremu, u skladu sa epidemiološkim merama ili potrebama svog posla, bilo da za cilj ima nabavku za lično korišćenje, za potrebe svoje firme ili za stavljanje u dalji promet i distribuciju.\nU fokusu svakog modela nam je pažljivi razvoj i kontrolisana proizvodnja, kako bi se ispoštovali svi važeći standardi, a svi proizvodi se pakuju u dizajnirane kutije sa svim propisanim obeležjima, neophodnim informacijama i uputstvima za upotrebu.\nNajvažnija napomena vezana za proizvode brenda je da su svi modeli i pripadajuća pakovanja usklađeni sa aktuelnim medicinskim direktivama i da posedujemo kompletnu dokumentaciju koja je kupcima raspoloživa na zahtev.\nPosebno skrećemo pažnju vezano za medicinske proizvode, za stavljanje u promet potrebne su propisane dozvole i dokumentacija koju svaki distributer obezbeđuje samostalno.\nTroslojne zaštitne maske za jednokratnu upotrebu za decu i odrasle, u pakovanjima od 10 ili 50 komada i pojedinačnim kesicama\nTroslojne zaštitne maske za jednokratnu upotrebu za odrasle (tip I i tip IIR), u pakovanjima od 50 komada\nMASKE KN TIPA\nKN95, FFP2 i FFP3 zaštitne maske u pakovanjima od 5 do 50 komada\nSANITAJZERI & BOČICE\nSredstva za dezinfekciju u obliku tečnosti i gela, bočice u pet različitih kapaciteta i pet opcija za zatvaranje\nPolietilenske i vinil rukavice za jednokratnu upotrebu\nVIZIRI & TERMOMETRI\nZa kraj, ne zaboravite da se pridržavate svih mera, čuvate sebe i svoje najbliže!


Potpisan Sporazum o uspostavljanju okvira za učešće BiH u operacijama EU za upravljanje krizama - Klix.ba\nPotpisan Sporazum o uspostavljanju okvira za učešće BiH u operacijama EU za upravljanje krizama\n15.9.2015. u 17:29\nMinistrica odbrane Bosne i Hercegovine Marina Pendeš i visoka povjerenica za vanjsku i sigurnosnu politiku Evropske unije i potpredsjednica Europske komisije Federica Mogherini potpisale su danas u Briselu Sporazum o uspostavljanju okvira za učešće BiH u operacijama EU za upravljanje krizama.\nOvaj sporazum, kao što i njegov naziv sugerira, predstavlja opći okvir za učešće kako vojnog tako i civilnog osoblja Bosne i Hercegovine u operacijama upravljanja krizama Evropske unije.\nSporazumom se ne prihvataju eksplicitne obaveze u smislu obaveznog doprinosa i učešća Oružanih snaga BiH, policijskih snaga ili civilnih predstavnika BiH u operacijama upravljanja krizama koje provodi Evropska unija, ali je njegovo zaključenje nužan preduvjet za mogući doprinos i zajedničko učešće u operacijama.\nOvom prigodom ministrica Pendeš je kazala kako zaključenje ovog sporazuma predstavlja važan korak koji demonstrira namjeru i spremnost Bosne i Hercegovine da doprinosi zajedničkoj sigurnosnoj i odbrambenoj politici Evropske unije i snažan je poticaj procesu integracije Bosne i Hercegovine u Evropsku uniju.\nSporazum je potpisan u sklopu dvodnevne posjete delegacije MOBiH na čelu s ministricom Pendeš Briselu, a delegacija MOBiH će također učestvovati i u radu Evropskog odbrambenog samita (EDS) na poziv direktora Minhenske sigurnosne konferencije i uz podršku Vlade Bavarske i Evropske unije, koji su ujedno i organizatori EDS-a, saopćio je Ured za odnose s javnošću Ministarstva odbrane BiH.\nNakon Njemačke i Austrija privremeno ukida šengenski režim, uvode se granične kontrole\n15.09.2015. u 18:02\nZajednička komisija za ljudska prava PSBiH nije podržala principe Prijedloga zakona o azilu\n15.09.2015. u 17:26


Javnost u Republici Srpskoj zaslužuje odgovor lokalne vlasti u Gacku predvođene SDS-om, inače, mjestu predsjednika ove stranke Vukote Govedarice, šta će biti učinjeno po pitanju postavljanja sramnog spomen-obilježja u toj opštini, izjavio je Srni portparol SNSD-a Radovan Kovačević.\n"Osim što nas obavještavaju da su neobaviješteni, insistiramo da dobijemo odgovor na ovo pitanje", rekao je Kovačević.\nPrema njegovim riječima, stav SNSD-a je jasan i glasi da nigdje na prostoru Republike Srpske ne može biti istaknuta zastava nepostojeće takozvane Republike BiH, kao ni ratna zastava takozvane Armije BiH.\n"Očekujemo i insistiramo da se to apsolutno poštuje na cijeloj teritoriji Republike Srpske", poručio je Kovačević.\nGovornici na ovoj manifestaciji su "objasnili" da spomen-česma pored lokalne džamije nije izgrađena samo kao znak sjećanja na stradale Bošnjake u posljednjem ratu, već za sve bošnjačke "šehide" iz Fazlagića Kule, pa tako valjda, i za ustaške zlikovce koji su prije nešto više od pola vijeka zavili u crno brojna srpska mjesta u istočnoj Hercegovini, navodi list.\nRadovan Kovačević Gacko\nNeće da trguju resursima\nKovačević: Nema privatizacije ERS-a dok je SNSD na vlasti\nPovećanje od 9,14 odsto\nKovačević: Za sedam mjeseci 4,2 milijarde KM prihoda


Sljedece sedmice trolejbus na novoj traci Juzne longitudinale\nHome » News Archive » Infrastructure News » Sljedece sedmice trolejbus na novoj traci Juzne longitudinale\nDo kraja naredne sedmice očekuje se izmještanje trolejbuskog saobraćaja na novu traku Južne longitudinale. Kako su nam rekli iz "Euroasfalta", iako se trenutno ne izvode građevinski radovi na Južnoj longitudinali, jer se čeka novo projektno rješenje kružnog toka kod pekare AS, oni su angažirani na drugim pripremnim poslovima.\n"U toku je postavljanje nove kontaktne mreže trolejbusa od Željinog stadiona do raskrsnice pred pekarom AS. Do kraja naredne sedmice trolejbuski saobraćaj trebao bi biti prebačen na novu traku te ćemo raditi postojeću traku" - rekao nam je direktor gradilišta Faruk Medošević.\nDirektor Direkcije za puteve KS Nermin Drnda rekao nam je da je završen idejni projekt za kružni tok "Hrasno" te da bi glavni trebao biti gotov za 20 dana, nakon čega će početi gradnja kružnog toka.\n"Trenutno se ne može raditi na kružnom toku kod pekare AS dok ne bude gotov i glavni projekt. Produžetak radova na ovoj dionici najvjerovatnije će donijeti penale, koje ćemo morati platiti zbog probijanja roka gradnje" - rekao je Drnda.


RT: Rusija je „egzistencijalna pretnja“ Zapadu koju NATO mora da neutrališe kako bi sprečio „rat sila“ - komandant NATO-a u Evropi\nU govoru koji je objavila pres služba Pentagona, šef Evropske komande te zemlje, general vazduhoplovstva Tod Volters, ustvrdio je da je, kada je reč o angažovanju američkih snaga u inostranstvu, „sve što radimo u vezi sa stvaranjem mira“. Međutim, naglasio je, „takmičimo se za pobedu ... i ako odvraćanje ne uspe, spremni smo da odgovorimo na agresiju, pre svega preko NATO-a“.\nVolters je takođe vrhovni saveznički komandant NATO-a pod vođstvom SAD-a na kontinentu, a poslednjih nedelja viđeno je kako njegove članice organizuju vežbe i učestvuju u nizu incidenata sa ruskim mornarima u Crnom moru. „Pored vežbi“, dodao je, „sprovodimo operacije i druge aktivnosti da bismo se takmičili, odvraćali i pripremali da odgovorimo na agresiju“, uključujući održavanje prisustva u spornom regionu.\nGeneral je insistirao da je Zapad u borbi za dominaciju nad Moskvom i da on mora da izađe na prvo mesto.\n„U eri smo globalne konkurencije za moć. Pobeda u ovoj eri osigurava da globalna konkurencija moći ne postane globalni rat sila“, rekao je Volters.\n„Uprkos široko rasprostranjenoj međunarodnoj osudi i stalnim ekonomskim sankcijama, Rusija se bavi destabilizacijom i zloćudnim aktivnostima širom sveta, pri čemu se mnoge od tih aktivnosti dešavaju blizu naše kuće“, rekao je on.\n„Rusija ostaje trajna egzistencijalna pretnja Sjedinjenim Državama i našim evropskim saveznicima“, naglasio je Volters.\n„Rusija i Kina, koja se proglasila gotovo arktičkom silom, nastavile su da militarizuju region i teže uspostavljanju ekonomskih uporišta da bi stekle uticaj na regionalnu upravu“, rekao je on. Ovo je, rekao je Volters, naglasilo potrebu da se "održi kredibilno arktičko odvraćanje i osigura da vitalne morske linije komunikacije ostanu otvorene osiguravajući vezu između Grenlanda, Islanda i Ujedinjenog Kraljevstva".\nKrajem prošle godine, Rusija je ponovo aktivirala istraživački objekat iz sovjetske ere dizajniran da testira performanse vatrenog oružja pod „ekstremnim temperaturama“ i do -60 stepeni. Uslovi su stvoreni da oponašaju okruženja poput Arktika.\nTod Volters, foto: © U.S. Dept of Defense / RT/ vostok.rs\nMerkelova, Makron i Zelenski „zabrinuti zbog porasta ruskog vojnog prisustva na nezakonito anektiranom Krimu“\nNemački kancelar Angela Merkel i predsednici Francuske i Ukrajine, Emanuel Makron i Vladimir Zelenski tokom sastanka pozvali su Rusiju da prekine gomilanje trupa kod ukrajinskih granica, saopštio je portparol...\nZelenski: Ako dovrše „Severni tok 2“ neće izgubiti samo Ukrajina\nPredsednik Ukrajine Vladimir Zelenski izjavio je da su napori usmereni na sprečavanje realizacije projekta „Severni tok 2“ pitanje rata, a ne poslovanja.


Izraelski diplomata Itaj Milner izjavio je da je taksista kompanije "Uber" vikao na njega i istjerao ga iz vozila u američkom gradu Čikago zbog toga što se na hebrejskom jeziku javio na telefonski poziv, preneli su lokalni mediji.\nMilner, koji je zamenik generalnog konzula Izraela za Srednji zapad u SAD, rekao je za AP da je taksijem putovao kući, kada je tokom telefonskog razgovora sagovornika na hebrejskom jeziku upitao "Kako si?".\nIzraelski diplomata tvrdi da je vozač počeo da psuje i rekao mu da odmah izađe iz vozila, uz objašnjenje da je razlog to što je govorio hebrejski jezik.\nIz "Ubera" je saopšteno da vozač neće imati pristup aplikaciji kompanije tokom istrage i da kompanija neće tolerisati "bilo kakav vid diskriminacije".\nMilner je izjavio da misli da pomenuti taksista ne bi trebalo da se bavi tim poslom, jer "ne može da kontroliše svoj temperament".\nEU: Sramotna izjava Abasa o holokaustu\nAbas se izvinio zbog VREĐANJA JEVREJA\nPetoro izraelskih ĐAKA uhapšeno zbog ubistva Palestinke\nNetanijahu: Izrael nije država svih svojih građana već SAMO JEVREJSKOG NARODA


BRAVO: Goran Bregović donirao 20.000 evra – Nadlanu.com\nObjavljeno 20. maja 2014. / 11:30:09\nPoznati muzičar Goran Bregović rešio je da pomogne ugroženom stanovništvu od poplava u Srbiji i Bosni i Hercegovini. Kako piše “Kurir”, Brega je dao 20.000 evra, od čega je 10.000 evra dao gradiću Ubu, a istu cifru je donirao gradu Maglaju.\nInače, Bregović je u stalnom kontaktu sa čelnim ljudima ova dva grada, kojima je poplava nanela veliku materijlu štetu, dok su mnoge porodice ostale bez svojih domova.\n– Tačno je da sam uplatio novac, ali ja ne volim da pričam o svom humanitarnom radu. Razgovarao sam s nadležnim organima u Srbiji i Bosni i Hercegovini kako bih saznao koja su područja najugroženija. Čuo sam se predsednicima opštine Ub i Maglaj da vidim šta im je najpotrebnije – rekao je Bregović za ovaj dnevni list i nastavio:\n– Konvoji su juče krenuli i, prema informacijama koje imam, stigli su na odredišta. Velika tragedija zadesila je Srbiju, Bosnu i Hrvatsku. U ovim teškim trenucima apelujem da se posebno povede računa o Romima, koji su najteže pogođeni – rekao je muzičar i apelovao na narod da ostane ujedinjen i kad se voda povuče, naglasivši da će on i njegovi prijatelji nastaviti da pomažu.\ngoran bregovićpoplave 2014\nEmina Jahović iz Turske prikuplja pomoć za Srbiju i Bosnu!


Mandić - srpski političar iz Crne Gore: Već radimo na ostvarenju "srpskog sveta" - SandžakBosna\nMandić – srpski političar iz Crne Gore: Već radimo na ostvarenju “srpskog sveta”\nIdeja ministra unutrašnjih poslova Srbije Aleksandra Vulina o “srpskom svetu”, dopada se Srbima preko granice, kazao je za beogradsku N1 televiziju jedan od lidera DF-a Andrija Mandić.\nOn, kako prenosi N1, poručuje da već rade na njenom ostvarenju.\n“Srbi iz Crne Gore, Srbi iz Republike Srpske, Srbi iz Makedonije, te granice koje postoje među nama da ne postoje u njihovim glavama, a onda ćemo bolje sarađivati, bićemo bliži jedni drugima, na kraju jedan smo narod”, napomenuo je Mandić.\nVulin je danas kazao da zadatak ove generacije političara jeste stvaranje srpskog sveta, da objedini Srbe gdje god oni budu živjeli.\n“Jer narod koji ima iskustvo jasenovačkog genocida, koji ima iskustvo „Oluje“ i koji ima iskustvo Martovskog pogroma nema pravo da svoju sudbinu preda drugima u ruke, da o njihovoj djeci odlučuju drugi, da im drugi daju imena, da im drugi određuju u šta će vjerovati, da ih drugi puštaju tamo gdje su im pretke puštali… Narod koji ima iskustvo da kad nema svog vojnika, svog policijca i sudiju, nema pravo. Nema pravo da odustane od objedinjavanja i ujedinjavanja, nema pravo da odustane od srpskog sveta. A da bi srpski svet nastao, Srbija mora da bude ekonomski uspješna, dobro vođena da ima vojsku koja je u stanju da sačuva i nju i Srbe gdje god živjeli. Da bi sačuvali takvu Srbiju moramo učiniti sve da se politika Aleksandra Vučića nastavi. Samo to, samo je to pobjeda, samo je to garancija opstanka našeg naroda i ništa drugo”, rekao je prisutnima Vulin.\n“Niko drugi, ne odustajte”, naglasio je Vulin.\nPrevious Vraćate se sa odmora – šta vam treba za ulazak u Srbiju i kad je karantin obavezan\nNext Grom na plaži povrijedio 13 osoba


Fashion Week IX i Provocation I - poziv mladim kreatorima - Ozonpress :: internet portal\nTag: Fashion Week IX. Fashion Provocation I\nKonkurs za mlade modne dizajnere, u okviru manifestacije “Fashion Week IX, u Nišu, otvoren je do 30. aprila i namenjen je autorima starosti do 35 godina iz zemalja okruženja: Bosne i Hercegovine, Bugarske, Crne Gore, Hrvatske, Makedonije, Slovenije i Srbije.\nIzabrani stvaraoci će dobiti priliku da svoj rad prikažu u takmičarskom delu, na manifestaciji “Fashion Week IX, u Nišu, 12-tog maja”, koja se realizuje deveti put za redom, sa ciljem da stručnu i širu javnost upozna sa stvaralaštvom mladih autora i pruži im podršku u promovisanju svog rada.\nPrijava (www.fashionweekserbia.com/nis/prijava.htm) bi trebalo da sadrži podatke autora i skice modne kolekcije ili fotografije realizovanih odevnih komada u elektronskom formatu. Aplikacije sa naznakom “Za mlade dizajnere – Niš 2015” svi zainteresovani kandidati mogu poslati na adresu navedenu na linku iznad.\nOrganizator manifestacije je Agencija Serbian Number One Business (S.N.O.B.)\nKonkurs za mlade modne dizajnere, u okviru manifestacije “Fashion Provocation I, u Beogradu, otvoren je do 30. aprila i namenjen je autorima starosti do 35 godina iz zemalja okruženja: Bosne i Hercegovine, Bugarske, Crne Gore, Hrvatske, Makedonije, Slovenije i Srbije.\nIzabrani stvaraoci će dobiti priliku da svoj rad prikažu u takmičarskom delu, na manifestaciji “Fashion Provocation I, u Beogradu, 26-tog maja”, sa ciljem da stručnu i širu javnost upozna sa stvaralaštvom mladih autora i pruži im podršku u promovisanju svog rada.\nPrijava (www.fashionweekserbia.com/nis/prijava.htm) bi trebalo da sadrži podatke autora i skice modne kolekcije ili fotografije realizovanih odevnih komada u elektronskom formatu. Aplikacije sa naznakom “Za mlade dizajnere – Beograd 2015” svi zainteresovani kandidati mogu poslati na adresu navedenu na linku iznad.


CENTAR CIVILNIH INICIJATIVA: BiH ne može da naplati 4,5 milijarde KM poreza\nZvanična statistika u ovoj godini prikazuje rast prikupljenih direktnih i indirektnih poreza, međutim, ukupni poreski dug u BiH iznosi čak 4,5 milijardi KM.\nSamo za direktne poreze, odnosno poreze na platu, doprinose za PIO, zdravstveno osiguranje i nezaposlenost dug iznosi oko 3,8 milijardi KM, pokazalo je istraživanje Centara civilnih inicijativa u BiH. Poređenja radi, ukupni poreski dug skoro četiri puta je veći od posljednjeg višegodišnjeg aranžmana s Međunarodnim monetarnim fondom.\nPrema podacima Poreske uprave Republike Srpske, ukupni nenaplaćeni poreski dug u Srpskoj ove godine iznosi milijardu i 167 miliona KM.\n"Najveći dužnici po osnovu neizmirenih javnih prihoda su ponovo javne ustanove i javna preduzeća. Prvih 10 najvećih dužnika duguju 171 milion KM ili 15 odsto ukupnog poreskog duga, a među njima javne ustanove i javna preduzeća čine 53 odsto ili 90 miliona KM", navode u CCI.\nKada je u pitanju Federacija BiH, ukupni nenaplaćeni poreski dug iznosi dvije milijarde i 596 miliona KM u šta ulaze dugovi po osnovu neplaćenih poreza na platu, doprinosa za PIO, zdravstveno osiguranje, nezaposlenost, te takse i druge naknade.\n"Najveći dužnici su, takođe, javna preduzeća ili kompanije s državnim (su)vlasništvom, te javne institucije. Među prvih 20 najvećih dužnika, njihov udio u dugu iznosi jednu milijardu i 185 miliona KM ili 46 odsto ukupnog poreskog duga u FBiH", podaci su CCI.\nVrlo loše stanje u penzijskim i fondovima zdravstva rezultat su, zaključuju u CCI, višegodišnjeg kršenja zakona i onih koji nisu plaćali porez i onih koji su to dozvoljavali, praveći time ogromnu štetu po vanbudžetske fondove, kvalitet života građana i javni interes.\nIZVOR: Vebsajt RTRS, 27.11.2017.


eKapija | Program stabilizacije stanja u Fabrici obuće Aida Tuzla\nIzvor: eKapija | Ponedjeljak, 31.05.2010.| 15:41\nProgram stabilizacije stanja u Fabrici obuće Aida Tuzla\nDelegacija Vlade Tuzlanskog kantona, koju je predvodio premijer Enes Mujić danas je održala sastanak sa predsjednicima Sindikata za oblast kože tekstila i obuće Federacije Bosne i Hercegovine i Tuzlanskog kantona, predstavnicima sindikata i menadžmentom Fabrike obuće Aida. Sastanku je prisustvovao i predstavnik Federalnog ministarstva industrije, energetike i rudarstva, zadužen za ovu oblast Zvonimir Pavlović.\nRazgovarano je o Programu stabilizacije stanja u Fabrici obuće Aida Tuzla, koji je predložilo Ministarstvo industrije energetike i rudarstva Tuzlanskog kantona s posebnim akcentom na uvezivanje staža radnicima.\nRazgovor o ovoj temi proširen je i na druge privredne subjekte u Tuzlanskom kantonu koji se suočavaju sa problemom neizmirenih obaveza, što posebno otežava odlazak zaposlenika u penziju.\nPremijer Enes Mujić i ministar Sehudin Ograšević su istakli zadovoljstvo što je nedavno pokrenuta proizvodnja u svim Aidinim pogonima te da je i prvi definisani zadatak Programa stabilizacije opstanak ove Fabrike na proizvodnim osnovama.\nDrugi korak u realizaciji ovog Programa je uvezivanje radnog staža za 55 uposlenika „Aide“ koji su stekli uslove za penzionisanje, a treći uvezivanje radnog staža radnicima koji će ostati bez posla usljed restrukturiranja ovog privrednog društva.\nU cilju realizacije ovih zadataka već je poduzeto niz aktivnosti, na osnovu kojih se procjenjuje da su ovi koraci realno ostvarivi.\nPredstavnici granskog Sindikata te predstavnik Federalnog ministarstva industrije su odali priznanje Vladi Tuzlanskog kantona zbog činjenice da je jedina poduzela konkretne aktivnosti i već nekoliko godina konkretno radi na rješavanju problema neuvezanog staža za uposlenike.\nPredstavnici Sindikata Fabrike obuće "Aida" ponovili su zahtjev da uvezivanjem staža budu obuhvaćeni svi uposleni u ovoj Fabrici.\nNažalost, kako je danas naglašeno za istovremeno uvezivanje staža svim uposlenicima u prvom koraku ne postoji niti zakonski osnov, niti je realno očekivati da se može obezbijediti oko 11 miliona maraka koliko iznose obaveze prema fondu PIO.\nIstaknuto je da su vođene intenzivne aktivnosti i Koordinacija industrijskih sindikata će inicirati federalnim vlastima izmjene i dopune Zakona o naplati i djelimičnom otpisu dospjelih, a nenaplaćenih doprinosa za socijalno osiguranje. Time će se stvoriti uslovi da se i obaveze za period 2005-2009. godina mogu izmirivati reprogramima, što je jedan od preduslova za uvezivanje staža svim radnicima.\nProgramom stabilizacije u Fabrici obuće Aida Tuzla kao četvrti korak, predviđeno je uvezivanje radnog staža svim radnicima koji ostaju u Fabrici obuće Aida Tuzla, kada se za to steknu navedeni uslovi, što je i prema ocjenama predstavnika granskog Sindikata u ovom trenutku jedini realan put za rješavanje dugogodišnje agonije u kojoj se nalazi ova Fabrika.\nDanas je dogovoreno da će u narednih 15-ak dana resorno Ministarstvo u saradnji sa svim relevantnim institucijama, organizacijama i pojedincima, dodatno precizirati rokove realizacije svih faza Programa. Istaknuta je potreba da se ulože maksimalni napori kako bi u ovom procesu bili zbrinuti svi radnici koji su stekli uslove za penzionisanje, a nemaju uvezan radni staž. U državnim preduzećima u Tuzlanskom kantonu trenutno ima oko 130 takvih uposlenika.\nSindikat za oblast kože tekstila i obuće\nFederalno ministarstvo industrije energetike i rudarstva


RTRS: Izetbegović najavio podnošenje nove apelacije Ustavnom sudu RS-a | Poskok\nRTRS: Izetbegović najavio podnošenje nove apelacije Ustavnom sudu RS-a\nSDA i njen lider Bakir Izetbegović najavljuju novu žestoku ofenzivu protiv Republike Srpske. Zaključcima donesenim na nedavnom sastanku vrha stranke u Doboju najavljuje apelaciju Ustavnom sudu Republike Srpske!\nIzetbegović će u njoj zatražiti proporcionalnu zastupljenost Bošnjaka u entitetskim institucijama, kao i uvođenje takozvanog bosanskog jezika u škole u Srpskoj. Političari iz Srpske navode – zaključci SDA su licemjerni, a Izetbegović i njegova stranka prvo bi trebalo da se založe za osiguravanje osnovnih ljudskih prava Srbima u Federaciji BiH. Cilj je, kažu, stvaranje centralizirane BiH.\nNezadovoljni zastupljenošću Bošnjaka u javnim poduzećima i institucijama najavljuju apelaciju Ustavnom sudu Republike Srpske, piše RTRS.\nSDA će na osnovu informacije o nacionalnoj strukturi zaposlenih u javnim institucijama Republike Srpske uputiti zahtjev Ustavnom sudu Republike Srpske u pogledu kršenja člana 97. Ustava Republike Srpske kojim se propisuje proporcionalna struktura zaposlenih”, navodi se u priopćenju SDA.\n”Zaključci GO SDA su nastavak specijalnog rata protiv Republike Srpske čiji je končani cilj centralizirana BiH”, kaže SNSD-ov Staša Košarac. Dodaje da su Bošnjaci adekvatno zastupljeni u institucijama Srpske prema popisu iz 91. godine, iako je sada drugačije stanje na terenu.\n”Mislim da SDA želi prenijeti krizu iz FBiH i s institucija BiH i želi da sve svoje frustracije i probleme u funkcioniranju FBiH i međusobnih bošnjačkih odnosa optereti Srpsku sa zaključcima koji nisu u skladu s Ustavom ”, istaknuo je šef Kluba SNSD-a u Zastupničkom domu PS BiH Staša Košarac.\nKako piše RTRS, SDA od Ombudsmana za BiH traže specijalni izvještaj o stanju ljudskih prava i sloboda povratnika, a od SIP-a da osigura dovoljna sredstva za glasovanje poštom. Iako Ustav Srpske, koji je prošao sito i rešeto Venecijanske komisije, poznaje jezik bošnjačkog naroda, piše RTRS, SDA hoće dijalog o priznavanju prava na, ustavom nepriznati, bosanski jezik.\n”Niti će ikada to moći zato što se time ukida Republiku Srpsku i srpska filologija, jer se time predodređuje nova nacija prema samom jeziku odnosno treba da se utope u tu bosansku naciju i Srbi i Hrvati i ne vjerujem da itko u Republici Srpskoj može na to pristati”, naglasio je srpski lingvist Miloš Kovačević.\nNavodna briga koju SDA pokušava nametnuti kroz usvajanje Platforme o ostvarivanju zagarantiranih prava konstitutivnih naroda u PS BiH imala bi smisla kada bi Srbi konačno bili uvršteni u ustave pojedinih županija, ili kada bi se Bošnjaci prestali izjašnjavati kao Srbi i tako uzurpiraju srpske pozicije.\n”Potpuno jasno da je to za nas neprihvatljivo, mi to nećemo podržati. Naprotiv itekako ćemo to kritizirati, i reći što se to događa u FBiH gdje je SDA dominantna, što je sa Srbima u FBiH što je s Klubom Srba u federalnom Domu naroda i mislim da je jasno da želi da prenese krizu s nivoa BiH u Republiku Srpsku i da će to raditi do izbora”, dodao je Košarac.\n”Što se tiče Bakira Izetbegovića, tome se pridaje preveliki značaj. Mi smo reagirali negativno na sve njegove inicijative koje su uglavnom politički spinovi i njega i Milorada Dodika kada nemaju što drugo ponuditi građanima”, smatra potpredsjednik SDS-a Dragan Ćuzulan.


Govor Predsednice Jahjaga na petom sastanku Nacionalnog Veća za Evropsku Integraciju - Novosti i Događanja - Predsednik Republike Kosova - Hashim Thaçi\nGovor Predsednice Jahjaga na petom sastanku Nacionalnog Veća za Evropsku Integraciju\nEvropska Integracija je ispravno shvaćena kao jedina opcija, bez alternative, za demokratski razvoj i napredak Kosova, Ovu obavezu zbližavanja naše zemlje sa EZ-e trebamo ispuniti i povrh unutrašnjih poteškoća koje izaziva ovaj proces reforme.\nDobrodošli na petom sastanaku Nacionalnog Veca za Evropsku Integraciju.\nEvropska Integracija je ispravno shvacena kao jedina opcija, bez alternative, za demokratski razvoj i napredak Kosova, Ovu obavezu zbližavanja naše zemlje sa EZ-e trebamo ispuniti i povrh unutrašnjih poteškoca koje izaziva ovaj proces reforme.\nMi svi imamo naše primedbe i zahteve za naš put evropske integracije, ali on je jedini koji ima potpuni konsenzus u zemlji i koji u potpunosti zavisi od nas. Zavisi od naše sposobnosti za ispunjavanje zahteva i od naše volje za sprovodenje istih u praksu. Zavisi od naše efikasnosti i svakako od našeg zajednickog rada institucija i celog društva Kosova.\nRazumevanjem naše obaveze, putem Veca za Evropsku Integraciju, mi smo prošli jedan proces sastavljanja Nacionalne Strategije za Evropsku Integraciju, što podrazumeva pocetak prakticnog i institucionalnog rada za izgradnju i jacanje šireg medunarodnog konsenzusa za evropsku integraciju.\nŽelim izraziti moje priznanje za rad koji je ostvarila ministarka za Evropsku Integraciju, gospoda Citaku tokom ovih godina u procesu evropske integracije Kosova, i posebno za sastavljanje Strategije, uporedo sa Predsednikom Parlamentarne Komisije za evropske integracije, g. Lutfi Haziri. Takode želim da se zahvalim strucnjacima i ostalim institucijama za dati doprinos u sastavljanje ovog internog putokaza.\nSastavljanje Strategije je bio sveobuhvatni rad, uz podršku svih institucija, politickih partija , civilnog društva i drugih relevantnih faktora.\nNaše posvecenje u ovo Vece se zasniva na ideji da napredak u pravcu puta ka EZ-e ce biti brži i uspešniji ukoliko uspemo ojacati jedno održivo partnerstvo izmedu institucija, civilnog društva, akademske zajednice i zajednice i biznisa.\nPrvi cilj ove strategije jeste potreba za jedan efektivni sistem upravljana u svim nivoima. Nezavisno od dosadašnjeg napretka u sastavljanja i planiranju politika, naš cilj jeste povecanje performanse institucija i postizanje efektivne primene zakona. U ovom pravcu, mi takode trebamo usaglasiti naše zakonodavstvo sa zakonodavstvom EZ-e u svim sektorima procesa integracije.\nDrugi važan cilj ove strategije jeste vladanje zakona, što podrazumeva red i zakon u celoj teritoriji Republike Kosovo. Uspostavljanje nacela pravne države podrazumeva izgradnju i jacanje svih potrebnih i neophodnih mehanizama koji ce uspostaviti vladanje zakona i iskorenjivanje negativnih fenomena u društvo. Iznad svega znaci cišcenja našeg društva od pojava korupcije i organizovanog kriminala uz uspostavljanje reda u svakom kraju Kosova..\nPoštovani clanovi Veca,\nMi se nalazimo u jedan važan momenat, kada otvaramo jednu novu fazu izmedu Kosova i EZ-e sa plasiranjem pregovora za Sporazuma o Stabilizaciji i Asociranju.\nVažno je da tokom ovog procesa, gradani, a posebno privatni sektor, budu redovno informirani o uticaju reformi SSA, i u tom procesu, kako institucije tako i zajednica biznisa i civilno društvo imaju posebnu ulogu za davanje doprinosa.\nAli mi trebamo da ovde razmotrimo pitanja i zajednicki iznalazimo rešenja. S toga ponavljam: Put evropskih integracija nema nijednu alternativu. Naša spremnost za sprovodenje svih kriterija treba da se sada iskaže, naša volja da bude putokaz za ispunjavanje svega onoga što se od nas traži.\nMi nemamo vremena za gubljenje a niti razloga da se opravdamo, dok EZ-e treba da zadrži otvorenu perspektivu za svaku državu Jugoistocne Evrope i da cini jasnim da se medu susedni problemi trebaju rešavati pre clanstva u EZ-e. Da svakako cini jasnim da evropski put država Jugoistocne Evrope je individualan.\nPostignuti Sporazum u Brisel izmedu Republike Kosovo i Republike Srbije, uz posredovanje Evropske Zajednice i snažnu podršku Sjedinjenih Americkih Država, je ojacalo evropsku perspektivu regije i dao podstrek izgradnji dobrosusednih odnosa.\nSada treba se usredsrediti na sprovodenje ovog sporazuma, jer smo ubedeni da normalizovanje odnosa izmedu dve države je u interesu gradana, mira i stabilnosti u regionu.\nMi smo ušli u jednu važnu fazu demokratskog sazrevanja naše države. Ušli smo u fazi testiranja tog sazrevanja i ja verujem da cemo je uspešno položiti.\nLokalni izbori, koji se po prvi put održavaju na celoj teritoriji Republike Kosovo, istovremeno ce dokazati sa smo država izgradena na gradanskom principu i da poštujemo prava svakog coveka koji živi na teritoriji Republike Kosovo.\nMi želimo slobodne, sveobuhvatne, sigurne, pravedne i poštene izbore. Želimo izbore koji se zasnivaju na visoke standarde, koji imaju garanciju za svakog glasaca. Necemo dozvoliti pretnju ni za koga i još manje pretnju našim glasacima, bilo koje zajednice, bilo gde na teritoriji Kosova, u svakom njenom kraju. Uredan tok istih je naš test demokratske zrelosti i naše ozbiljnosti naspram aspiracije za clanstvo u EZ-e.


U Centru za kulturu Lazarevac održan Sajam obrazovanja - Beogradski Portal\nU Centru za kulturu Lazarevac održan Sajam obrazovanja\nU Centru za kulturu Lazarevac danas je održan Sajam obrazovanja pod sloganom „Dođi, vidi i odluči se”. Sajam je namenjen učenicima završnih razreda osnovnih i srednjih škola sa teritorije GO Lazarevac koji su na jednom mestu mogli da dobiju dodatne informacije o mogućnostima nastavka daljeg školovanja.\nNa otvaranju današnje manifestacije prisutnima su se obratili Ministar prosvete, nauke i tehnološkog razvoja Branko Ružić, predsednik GO Lazarevac Bojan Stević i direktor lazarevačkog Centra za kulturu Marko Mijušković.\nMinistar Branko Ružić je u svom obraćanju prisutnima istakao važnost obrazovanja i značaj manifestacija poput ovog sajma.\n„Mislim da je prevashodno važno da deca sagledaju šta su njihovi karijerni ciljevi i afiniteti. Na kom profilu mogu da afirmišu svoje znanje i talente i da se već sada opredele za ono što će raditi u budućnosti“, kazao je Ružić.\nPredsednik GO Lazarevac Bojan Stević iskoristio je ovu priliku da ministra Ružića upozna sa nedostatkom određenih profila u Tehničkoj školi „Kolubara” koji su potrebni našoj opštini.\n„Iskoristio bih priliku da zamolim ministra Ružića da u nekom budućem periodu naša, srednja Tehnička škola „Kolubara“ dobije nova odeljenja po pitanju dualnog obrazovanja, pogotovo što znamo da ovde imamo ogranak Elektroprivrede Srbije, našu Kolubaru, koja iziskuje određene struke“, rekao je Stević.\nDirektor Centra za kulturu Marko Mijušković ispred domaćina i organizatora sajma pozdravio je sve goste i posetioce i istakao značaj ovakve manifestacije za sve mlade ljude koji treba da izaberu budući poziv.\n„Obzirom na veliki broj obrazovnih ustanova koje su danas ovde, ovo je dobar pokazatelj da je sajam obrazovanja nešto što će svakako postati tradicija“, naveo je Mijušković.\nNa današnjem Sajmu obrazovanja maturanti osnovnih i srednjih škola sa teritorije naše opštine imali su priliku da se upoznaju sa ponudama srednjih škola iz Beograda, Valjeva i Aranđelovca, kao i Visokih strukovnih škola iz Beograda i Aranđelovca i fakulteta Univerziteta u Beogradu, Kragujevcu i Novom Sadu.


Rok za prijavu potraživanja stare devizne štednje ističe u februaru\nDatum kreiranja 12 januar 2019\nGrađani Srbije koji su svoj novac štedeli u filijalama bivših jugoslovenskih republika sa sedištem u Srbiji, a čija sredstva su ostala "zamrznuta" nakon raspada SFRJ podneli su do sada 1.770 prijava za povraćaj novca. Rok za prijavu potraživanja je 23. februara.\nS druge strane, u Ministarstvu finansija, iz bivših jugoslovenskih republika stiglo je oko 6.000 potraživanja na adresu nadležnih u Srbiji. Radi se o neisplaćenoj deviznoj štednji koja je položena do 27. aprila 1992. godine kod banaka sa sedištem na teritoriji Srbije i njihovim filijalama na teritoriji bivših republika SFRJ. Za sada nije poznat tačan broj štediša koji traže svoj novac kao i visina sredstava koja "leže na računima" banaka, a koje su u međuvremenu promenile vlasnike. Iako do sada nije utvrđeno koliko novca je ostalo u bankama, najviši iznos koji po zakonu može biti isplaćen je ukupno oko 310 miliona evra\nU taj iznos je uračunata i kamata do 2016. godine. Tek tada se utvrdi ukupan broj priznatih prijava potraživanja i ukupan iznos tako štednje, znaće se cifra koja mora da se isplati, ako ne štedišama na čije ime je glasio račun, onda njihovim naslednicima.\n"Tačan broj štediša iz Srbije koji će ostvariti pravo na deviznu štednju će se znati nakon završetka prijavljivanja potraživanja 23. februara ove godine", kažu za Tanjug u Ministarstvu finansija. Najveći iznos potraživanja se odnosi na banke sa sedištem na teritoriji Srbije, a koje su imale filijale na teritorijama bivših republika SFRJ, kao što su, na primer, Jugobanka, Investbanka... Zakon o regulisanju javnog duga Srbije, po osnovu neisplaćene devizne štednje građana, predviđa isplatu štediša sa prostora cele bivše Jugoslavije, od 31. avgusta 2019. godine do 29. februara 2024. Iznos štednog uloga biće konvertovan u amortizacione obveznice onim štedišama kojima se prizna pravo na isplatu i visina potraživanja.\nIsplatiće se, kažu nadležni, u deset jednakih polugodišnjih rata koje dospevaju svakog 31. avgusta i 28. februara. "Početak isplate je planiran za 31. avgust ove godine, a trebalo bi da bude završena zaključno sa 29. februarom 2024. godine".


CIKBiH: Javnosti dostupni detalji o imovini 141 načelnika i gradonačelnika - BHRT\nYou are here: Home / BiH / CIKBiH: Javnosti dostupni detalji o imovini 141 načelnika i gradonačelnika\nCIKBiH: Javnosti dostupni detalji o imovini 141 načelnika i gradonačelnika\n16.04.2018. By Off 61\nIzjave o imovinskom stanju izabranih načelnika/gradonačelnika (141) na Lokalnim izborima 2016. godine, od danas su dostupne javnosti na web stranici Centralne izborne komisije Bosne i Hercegovine (CIKBiH).\nCentralna izborna komisija predstavila je prošle godine novu aplikaciju za unos podataka iz obrazaca o imovinskom stanju, a u decembru je objavila Izjave o imovinskom stanju izabranih zvaničnika na Općim izborima 2014. godine.\nIsključeni su zaštićeni lični opodaci, a aplikacija je prilagođena zvaničnim jezicima u Bosni i Hercegovini. Unos podataka je rađen ručno, tako da nije isključena mogućnost postojanja greške.\nCentralna izborna komisija će nastojati da u budućnosti omogući elektronsku dostavu podataka, koji će kao takvi moći biti objavljeni na web stranici, saopćeno je iz Ureda za informiranje Centralne izborne komisije Bosne i Hercegovine.\nAhmići: Obilježena 25. godišnjica ubistva 116 bošnjačkih civila 16.04.2018.\nDelegacija NATO-a u BiH: Razgovori o putu BiH ka članstvu u Alijansi 16.04.2018.


Izvor: Hot sport arhiva vesti 16.03.2018 - Naslovi.net\nBombastične najave iz Španije: Real Madrid dogovorio transfer godine!\n„Kraljevski klub“ već duže vreme traga za dugoročnim rešenjem u špicu napada, koje bi na toj poziciji zamenilo Karima Benzemu. Poslednjih meseci evropski medij pisali su o interesovanju Reala za nekolicinu napadača top klase, među kojima su se… »\nTomas Ertel: Čast mi je da budem rame uz rame sa Bilijem, Dijamantidisom i Teom, gde je Pešić bio ranije!\nFrancuski plejmejker Tomas Ertel vodio je Barselonu do velike pobede nad Olimpijakosom u Pireju sa 12 poena i sedam asistencija. Tomas je ovim učinkom ušao u TOP 4 asistenta svih vremena Evrolige i stao rame uz rame sa Bilijem Spanulisom, Milošem… »\nVeliki udarac za ‘zbornaju’: Rusija na Mundijalu bez jednog od najboljih igrača\nFudbalska reprezentacija Rusije doživela je strašan peh tri meseca pre početak Svetskog prvenstva, čiji su i domaćini. Jučerašnja utakmica osmine finala Lige Evrope između Zenita i Lajpciga, donela je velike glavobolje selektoru „zbornaje… »\n16.03.2018 Hot sport, kategorije


"Komunalac" nabavio novu mašinu, sve pohvale za radnike poručio Gak - Pazova Inđija | Vesti\nPazova Indjija Vesti 30/05/2020\nIako su radnici JKP “Komunalac” u Inđiji svakodnevno angažovani na različim poslovima i uređenju opštine, juče je stigla mašina koja će u velikoj meri olakšati njihov posao.\nReč je o modernoj multifunkcionalnoj čistilici namenjenoj pre svega za pešačku zonu, a mašina u isto vreme čisti i pere ulice i ima mogućnost da čisti sneg.\nDa je “Komunalac” stabilno preduzeće sa dobrim poslovanjem potvrdio je i prvi čovek opštine Inđija Vladimir Gak koji je poručio da je Inđija i do sada bila čista i uređena, ali da će nova mašina olakšati posao radnicima.\n-Izvezli smo jedan deo mehanizacije kako bismo videli šta je obnovljeno u prethodne tri godine. Imamo šest kamiona , od kojih su četiri potpuno nova i jedan traktor. Kada sve pogledamo, imamo jednu smotru mehanizacije koja je obnovljena isključivo u poslednje tri godine ističe Gak i kaže:\n-To nije mala stvar ako uzmete u obzir da su svi kamioni koje smo zatekli 2016. godine bili stari više od 30 godina. Nikada neću zaboraviti kada smo prvu zimu dočekali sa kamionima koji su odmah nakon izlaska na teren, a reč je o zimskoj službu, prestali da rade objašnjava predsednik.\nGak kaže da su odgovornim poslovanjem uspeli da obnove veliki deo mehanizacije i stave je u funkciju javnog preduzeća koje se bavi održavanjem čistoće u opštini.\n-Nabavili smo najmoderniju mašinu za čišćenje pre svega šetališta, kako bi naš grad i dalje bio čist i uredan kaže predsednik i pohvalio radnike “Komunalca” koji vredno i posvećeno obavljaju svoj posao.\nPredsednik je na kraju razgovora izrazio nadu da će “Komunalac” u narednom periodu imati zakonsku mogućnost da zaposli još radnika, jer će tako opština Inđija biti još čistija i sređenija.\nKako kaže direktor JKP “Komunalac” Dušan Lemaić Inđija je danas daleko čistija, a zahvaljujući pomoći i podršci lokalne samouprave obezbeđeni su daleko bolji uslovi za rad.\n-Nova čistilica koju smo kupili sopstvenim sredstvcima ne može da zameni radnike ali će pomoći da Inđija izgleda još čistije. Reč je o multifunkcionalnoj mašini koja može da pere i čisti ulice, da radi dezinfekciju a isto tako može da čisti sneg objašnjava Lemaić i dodaje da će mašina raditi 14 sati svakodnevno, po potrebi i duže.\nU nabavku nove mehanizacije u “Komunalcu” u poslednje tri godine uloženo je oko 80 miliona dinara. Ovo javno preduzeće zapošljava 148 zaposlenih, iako su potrebe mnogo veće. Vozni park obuhvata ukupno 16 kamiona.


► Protest protiv gradnje pumpe u Bloku 45\nKako se navodi u saopštenju, na protestu su učestvovali i predstavnici portala "Blokovi.com", a veliki broj građana potpisao je peticiju protiv izgradnje te pumpe koja će biti predata nadležnima.\nTa inicijativa je saopštila da su građani iskazali svoje nezadovoljstvo zbog izgradnje još jedne - pete benzinske pumpe na potezu od samo dva kilometra u Ulici Jurija Gagarina.\n"Četiri pumpe već postoje u blokovima 61, 63, 70a, a ona u bloku 70 je upravo u fazi proširenja. A takođe, otvoreno je pitanje obaveštenosti ljudi o planiranim urbanističkim projektima i planovima i u drugim blokovima i naseljima", navodi se u saopštenju.\nKako se dodaje, pre dva dana je oko površine planirane za gradnju pumpe postavljena metalna ograda koju čuva privatno obezbeđenje.\n"Kao da se ovakvim bahatim ponašanjem pokazuje građanima da nemaju šta da traže u poslovnim kombinacijama gradske vlasti", navodi se u saopštenju i dodaje da je na skupu upućen i poziv na solidarnost sa građana drugih blokova, krajeva i naselja gde se dešava privatizacija javnih dobara, poput onog na zemunskoj obali gde se planira gradnja na zelenim površinama.\nbenzinska pumpa /


Pogon u Srbiji postaće jedan od najvećih proizvodnih centara japanske kompanije u Evropi, koji će dostići godišnju proizvodnju između 200.000 i 300.000 jedinica do 2023. godine, dodaje se tekstu koji prenosi portal „Seenews“. Dalje se podseća da je iz kabineta predsednika Srbije Aleksandra Vučića u septembru saopšteno da Nidek razmatra investiciju u izgradnju fabrike u Novom Sadu, koja bi mogla da počne sa radom 2021. godine.\nPredsednik japanske kompanije Jun Seki je u septembru bio u poseti Srbiji i tom prilikom je razgovarao o mogućem ulaganju sa predsednikom Aleksandrom Vučićem. Delegacija kompanije Nidek, koju je predvodio Seki, posetila je tada i oblast Sever 4 u novosadskoj industrijskoj zoni kako bi istražila potencijalnu lokaciju za projekat.\n„Oni su najavili da će početkom sledeće godine doneti konačnu odluku, ali predsednik Vučić ih je zamolio da to bude do kraja godine“, saopštio je Vučević nakon razgovora sa čelnicima Nideka u septembru.\nNidek je vodeća japanska kompanija u oblasti proizvodnje električnih motora i ima najveći udeo na globalnom tržištu za male vretenaste motore koji napajaju hard-disk pogone.Od 2017. godine, kompanija ima 296 podružnica koje se nalaze, pored Japana, širom Azije, Evrope i Amerike.\nNaslovna fotografija: REUTERS/Kim Kyung-Hoon/File Photo\nIzvor Sputnjik, 03. novembar 2020.


Opština Lopare postala novi prijatelj porodice - Vijesti Srpske – Najnovije vijesti iz Republike Srpske\nNaslovna Republika Srpska Opština Lopare postala novi prijatelj porodice\nOpština Lopare postala novi prijatelj porodice\n– Opština Lopare danas je postala novi prijatelj porodice, poručili su iz Fondacije “Za porodicu” koja realizuje projekat pomoći višečlanim porodicama. U realizaciji projekta učestvuje i 250 privrednika.\nProjekat “Prijatelji porodice” namjenjen je porodicama sa troje i više djece od kojih je najmanje jedno maloljetno. Osim toga ovogodišnji\nprojekat je koncipiran tako da pruža direktnu podršku privrednicima koji se odluče za učešće u projektu.\n„Na taj način ih uvezujemo sa širim tržištem u Srpskoj. Već imamo oko 4.000 kartica. Još 3.000 kartica je planirano da se pusti u opticaj“,\nkaže predsjednik Fondacije “Za porodicu” Dragan Dakić.\nOsim toga lokalna zajednica snosi troškove izrade stranice za internet prodaju za svakog privrednika, te na taj način prepoznaje i podržava\ndruštvenu odgovornost kompanija.\n„Ako govorimo da je porodica stub društva onda je ovaj projekat prava potvrda toga. Na području opštine Lopare trenutno imamo 200 porodica sa trije i više djece i njima će to mnogo značiti. U skorije vrijeme ćemo raspisati konkurs za porodice, ali i za privrednike koji žele da učestvuju u projektu“, poručio je načelnik opštine Lopare Rado Savić.\nU posljenja dva mjeseca u projekat “Prijatelji porodice” uključeno je 18 lokalnih zajednica. Iz Fondacije “Za porodicu” kažu da su uvjereni da će inicijativa preći granicu Drine jer su pregovori sa Srbijom uveliko u toku.